Deklaracija o rešavanju urgentnih problema izbeglica\nSa samita u Beogradu,\nViše od deceniju i po nakon poslednjih sukoba, na području Zapadnog Balkana i dalje je oko 200.000 raseljenih i izbeglih ljudi.\nZbog takve statistike, visoki komesarijat za izbeglice UN, ovaj region je uvrstio u pet prioritetnih produženih izbegličkih kriza u svetu koje je neophodno rešiti.\nU Srbiji, BiH, Hrvatskoj i Crnoj Gori, idenitifikovano je gotovo 74.000 najugroženijih ljudi, koji do danas nisu uspeli da reše stambeno i druga vitalna pitanja. Oko 45.000 njih nalazi se u Srbiji, a većina je i dalje smeštena u kolektivnim centrima i drugim sličnim prihvatilištima.\n„20 godina smo bili u izbeglištvu i ovo je za nas sada ponovo rođenje. Sad imamo svoju adresu.“\n„Počinjemo da živimo život dostojan čoveka.“\n„Ne mogu da kažem kol'ko sam sretna, hoću da zaplačem, eto, dugo je bilo ovo čekati“...rekli su nam nedavno doskorašnji stanovnici užičkog kolektivnog centra Zabučje, koji su dobili stanove.\nLjudi koji čekaju na stalnu adresu, ima međutim još mnogo i Deklaracija koju su potpisali ministri spoljnih poslova četiri države, okrenuta je pre svega rešavanju njihovog problema, ali i drugih važnih, poput povratka i reintegracije i integracije u lokalne sredine.\nIzbeglički centar kod Užica, zatvoren nedavno, foto: Novka Ilić\nŠef srpske diplomatije Vuk Jeremić, najavio je da će, u roku od pet godina, svi kolektivni centri u Srbiji biti zatvoreni, a ljudi zbrinuti.\n“Briga o žrtvama rata je naš primarni cilj. On može i mora da bude ispred svih podela, razlika i granice. Dozvolite mi da budem vrlo jasan, pronalaženje sveobuhvatnog rešenja za pitanje raseljenih na Zapadnom Balkanu obavezuje nas da ne smemo stati u našem radu”, rekao je Jeremić.\nU BiH, urgentno je rešiti problem 14.000 ljudi. Ministar spoljnih poslova te države, Sven Alkalaj, rekao je da je da je, od završetka rata do danas, napravljen veliki napredak na rešavanju problema izbeglih, ali da na to pitanje još nije stavljena tačka.\n„Do danas se u BiH vratilo oko milion i 50 hiljada izbeglih i raseljenih osoba. Više od 220.000 imovina vraćeno je svojim vlasnicima i nosiocima stanarskih prava, što čini 99.9 odsto. Ponovo smo izgradili i rekonstruisali više od 325.000 stambenih jednica... Nema sumnje da je postignut veliki i vidljiv napredak. Ipak, uprkos svim rezultatima, preostalo je dosta posla da se uradi“, kaže Alkalaj.\nRešnje zahteva političku inicijativu\n„Najveći uspeh konferencije, na kojoj je potpisana ova značajna Deklaracija, zapravo je postizanje regionalnog konsenzusa za rešavanje osetljivog pitanja izbeglih“, ocenio je šef hrvatske diplomatije, Gordan Jandroković.\nIstovremeno je poručio da će Hrvatska, na tom polju, nastaviti predano da radi.\n„Hrvatska je ostala predana implementaciji merama povratka. To, između ostalog, uključuje značajna ulaganja u rekonstrukciju uništene imovine, pun povratak privatne imovine, priznavanje prava na stečenu penziju i osiguranje. Veliki napori su uloženi i u unapređenje održivog povratka“, rekao je Jandroković.\nSa konferencije u Beogradu, šefovi diplomatija BiH, Srbije i Hrvatske, Sven Alkalaj, Vuk Jeremić i Gordan Jandroković, 7. novembar 2011.\nNa tom problemu radi i Crna Gora, u kojoj danas ima više od 13.000 izbeglica. Većina ih dolazi sa Kosova, te je ministar spoljnih poslova Crne Gore Milan Roćen, ukazao na važnost saradnje sa Beogradom i Prištinom. On je dodao da je na rešavanju problemu učinjeno mnogo, i da je u poslednjih godinu dana broj izbeglih sa nerešenim statusom, smanjen za tri hiljade.\n„Usvojili smo zakonske izmene, snizili ili ukinuli administrativne takse, produžili rok za aplikaciju do 31. decembra sledeće godine, organizovali smo kolektivne odlaske u zemlje porekla, pre svega na Kosovo, radi dobijanja dokumentacije neophodne za regulisanje statusa. To smo sve radili u tesnoj saradnji i sa Prištinom i sa Beogradom“, kaže Roćen.\nRešavanje problema izbelgih u Srbiji, Hrvatskoj, BiH i Crnog Gori, pažljivo prate zvaničnici EU, kojoj teže sve četiri države. Evropski Komesar Štefan File, potpisivanje zajedničke Deklaracije, ocenio je kao značajan doprinos regionalnoj saradnji.\nZa realizaciju petogodišnjeg plana rešavanja problema izbeglih u regionu neophodno je obezbediti više od pola milijarde evra.\n“Za Evropsku Komisiju, regionalna saradnja je jedan od ključnih elemenata Procesa stabilizacije i pridruživanja, a povratak izbeglih jedan je od stubova te saradnje. Pokazali ste odgovornost, razumnost i fleksibilnost u traženju rešenja za najbolnija pitanja nedavne prošlosti”, rekao je File.\nZa realizaciju petogodišnjeg plana rešavanja problema izbeglih u regionu neophodno je obezbediti više od pola milijarde evra, što će biti učinjeno kroz donatorsku konferenciju, najavljenu već za početak 2012. godine.\nVisoki komesar UN-a za izbeglice, Antonio Gutereš, uz ocenu da konferencija pokazuje hrabrost vlada u regionu da se suoče sa osetljivim i delikatnim pitanjem kakvo je rešavanje problema izbeglih, najavio i punu podršku te agencije vladama u njihovim naporima da prikupe potreban novac.\n„Rešenje uvek zahteva političku inicijativu kako bi bilo ostvarivo, a socijalno - ekonomske mere, da bi bilo održivo. Zato je važno da svi u potpunosti podržimo ovo rešenje i nađeno dostojno rešenje za 74.000 ljudi u regionu“, kaže Gutereš.


Porsche povećao udeo u kompaniji Rimac Automobili na 15,5 odsto\nSlika: Rimac C_Two (Rimac Automobili)\n„Brzo nam je postalo jasno da Porsche i Rimac mogu puno da nauče jedni od drugih. Verujemo u Matu Rimca i njegovu firmu, tako da smo sada povećali svoj udeo i proširili saradnju u sektoru tehnologije baterija“, rekao je Meschke.\nMate Rimac, osnivač i izvršni direktor Rimac Automobila, rekao je da je jedna od najvažnijih prekretnica u razvoju kompanije bilo pridobijanje kompanije Porsche za partnera. „Činjenica da Porsche sada povećava svoj udeo najbolja je potvrda naše saradnje i osnova za još bliži odnos“, dodao je on.\n„Novi super sportski automobil, Rimac C_Two, tehnološki je najnapredniji automobil ikad napravljen. Ovaj auto demonstrira ceo spektar mogućnosti Rimac tehnologije – automobil i njegove glavne komponente dizajnirani su, projektovani i proizvedeni unutar ove kompanije“, naveli su Rimac Automobili.\nTagovi: električni automobili, Mate Rimac, Rimac Automobili\nPočetna » Vesti » Mobilnost » Porsche povećao udeo u kompaniji Rimac Automobili na 15,5 odsto


KUD ”Sveti Sava” iz Banjaluke održao humanitarni koncert za djecu s autizmom | Banjaluka.net\nKUD ”Sveti Sava” iz Banjaluke održao humanitarni koncert za djecu s autizmom\nKulturno-umjetničko društvo ”Sveti Sava” iz Banjaluke održalo je humanitarni koncert za djecu s autizmom u dvorani ”Obilićevo” u Banjaluci.\nPublika je na ovom događaju imala priliku da vidi igre s juga Srbije, kao i one sa Manjače, Grmeča i iz Glamoča. Ovim koncertom je ujedno KUD “Sveti Sava” obilježio devet godina uspješnog rada. Tokom scenskog spektakla koji je trajao dva sata, Banjalučani u dvorani “Obilićevo” imali su priliku da premijerno pogledaju igru “Gnjilane”, koju je postavio Dejan Čubrilo iz nacionalnog Ansambla narodnih igara i pjesama Srbije “Kolo”.\nČlanovi KUD-a “Sveti Sava” na petom humanitarnom koncertu prikupili su 2.500 KM za autističnu djecu Udruženja građana “Djeca svjetlosti”. “Ovo nam je bio deveti godišnji koncert, i peti koji je bio humanitarnog karaktera. Koncert je došlo podržati oko 500 posjetilaca, ukupno smo prikupili 2.500 KM koje smo donirali Udruženju građana “Djeca svjetlosti”, istakao je sekretar KUD-a Damir Jovanić.\nOn je istakao da ovo društvo broji 320 članova uzrasta od šest do 45 godina. Ono na šta su, takođe, ponosni u ovom KUD-u jeste da već petu godinu zaredom dio prihoda od prodatih ulaznica doniraju u humanitarne svrhe, a nakon subotnjeg koncerta, novac će donirati Udruženju za pomoć licima s autizmom “Djeca svjetlosti” iz Banjaluke.\n“Najmlađe smo društvo u našem gradu, ali u proteklih devet godina održali smo veliki broj koncerata i javnih nastupa. Ono po čemu smo jedinstveni i posebni u našem gradu jes-te naš humanitarni rad. Svi znamo da je vrlo teška finansijska situacija i da nama treba novac kao mladom društvu, međutim, mi smo jednostavno odlučili da damo naš društveni doprinos i da pokažemo kako bi i druge organizacije trebalo da djeluju”, rekao je Jovanić.\nKUD “Sveti Sava” za sljedeći mjesec, 24. i 27. januara 2017. godine, planira nastupe na dva svetosavska bala. Prvi će biti održan u Banskom dvoru u Banjaluci, a drugi u Minhenu, gdje će ova manifestacija biti održana prvi put.


Tema samita biće i bezbednosna situacija u regionu: Borut Pahor\nOn je za STA naglasio da je učešće Tuska i Bajdena na samitu vrlo značajno, jer šalje poruku da je briga za bezbednost Zapadnog Balkana odgovornost cele medjunarodne zajednice i da su toga svesni svi glavni akteri.\nPrema njegovim rečima, dolazak Bajdena u Zagreb poruka je da SAD tom regionu posvećuje posebnu pažnju i da se u "aktivno vraća" na Zapadni Balkan u osetljivom trenutku povećanja bezbednosnih rizika u Evropi i svetu, prenosi Hina.\nPahor očekuje da će na skupu biti reči i o migransko-izbegličkoj krizi, te saradnji na regulisanju izbegličkog priliva koji treba smanjiti.\n- Bez dogovora sa Hrvatskom i Austrijom to nije moguće. S Hrvatskom bez obzira na naše razlike treba postići dogovor o postupnom smanjenju priliva i uspostavljanju reda na Šengenskoj granici u celini - rekao je slovenčki predsednik.\nOn očekuje da će predsednik Evropskog saveta ponovo zajamčiti evropsku perspektivu Balkana, u čemu EU ima podršku i SAD, te da će u Zagrebu biti reči i o bezbednosno-političkim integracijama, pri čemu svaka država u regionu "ima pravo na mogućnost izbora" u kojim će organizacijama učestvovati.\nPahor je istakao da će značajne teme samita biti bezbednosna situacija u regionu, regionalna stabilnost i odnosi među državama, kao i nedavni teroristički napadi i pretnje u Evropi.\nPahor: Odluka suda o granicama biće primenena pre ili kasnije\nAAF Bilo bi dobro da i predsednik Nikolic prisustvuje,ukoliko najavljena poseta Rusiji ne bude bas u to vreme.


Tanjug 28. maja 2022. 13:00\nMOSTAR – U Mostaru je danas otvoren prvi Muzej oldtajmera u BiH koji je okupio oldtajmere iz devet zemalja sveta i brojne ljubitelje limenih četverotočkaša iz prošlog veka.\nU novootvorenom muzeju u mostarskom naselju Rodoč, koji se nalazi u prostoru nekadašnje kasarne, izloženo je 40 eksponata među kojima se nalaze jedinstveni primerci oldtimera kakvi se ne mogu pronaći u ostatku Evrope.\nSadržaj su danas obogatili i brojni gosti koji su stigli iz devet zemalja kao i bogat kulturno-umetnički program kojim su članovi u narodnim nošnjama posetiocima dočarali vreme kad su izložena vozila vladala evropskim saobraćajnicama, prenosi Klix.ba.\nPredsednik Oldtajmer kluba Mostar Zdravko Vidović, koji je idejni tvorac jedinstvene priče u najvećem hercegovačkom gradu, ističe da je ovo prvi muzej oldtajmera jednog kluba koji je nastao isključivo zahvaljujući entuzijazmu članova na šta je, kako kaže, jako ponosan.\nMuzej se prostire na 700 kvadratnih metara, a izloženo je za sada 40 automobila iz prošlog veka, među kojima su neki stari i oko 100 godina.\nUz to će imati i servis za procenu oldtajmera, gde će se utvrđivati originalnost vozila potrebna za registraciju oldtajmera.


Zlatibor domaćin Saint John’s Superkids football cup 2018 – OFK Crvena Zvezda Užice\nZlatibor domaćin Saint John’s Superkids football cup 2018\nAuthor: Administrator Published Date: 04/28/2018\nU nedelju, 29.aprila na Zlatiboru počinje 6. Međunarodni turnir u fudbalu u organizaciji OFK CRVENE ZVEZDE, pod pokroviteljstvom mineralne vode SAINT JOHN’S ZA DECU. U četiri dana oko 140 ekipa će se nadmetati ze, a pod nazivom SAINT JOHN’S SUPERKIDS FOOTBALL a titulu najboljeg u šest kategorija (2005 – 2010).\nNajveća konkurencija je u kategoriji 2008 gde je svoje učešće potvrdilo čak 32 kluba. Pored klubova iz Srbije učešće su potvrdili i klubovi iz Bosne i Hercegovine, Crne Gore i Makedonije.\nSamo u ligaškom delu takmičenja mladi fudbaleri će odigrati više od 200 utakmica. Na turniru će se pored OFK Crvena Zvezda predstaviti i ekipe fudbalskog kluba Zatibor (2005 godište) i FK Čajetina (2006, 2007, 2008, 2009, 2010 godište).\nTagged fk cajetina, fk zlatibor, fudbal, ofk crvena zvezda, prvi maj, turnir za mladje kategorije, zlatibor\n← Selektori održali predavanje mladim fudbalerima\nZavršnica SOS lige budućih šampiona na Zlatiboru →


Mogu da neću! - pesma učenica i učenika Muzičke škole Stanković - Autonomni ženski centar\nUčenice i učenici Muzičke škole „Stanković“ su se priključili kampanji Mogu da neću na jedinstven i kreativan način – pisanjem i komponovanjem pesme pod nazivom Mogu da neću koja opisuje sve ono što su naučili tokom radionica.\nTokom promocije spota za pesmu, učenice i učenici su rekli medijima da su im radionice na kojima su razgovarali o kvalitetnim partnerskim vezama pomogle da otvoreno govore o svojim problemima, ali i da prepoznaju neke forme nasilja koje do tada nisu umele.\nOd 2016. godine, kada je projekat rada sa mladima započet, u aktivnostima ove kampanje učestvovalo je više od 9000 mladih ljudi u okviru više od 60 javnih akcija u 15 gradova, dok je same radionice prošlo oko 700 srednjoškolki i srednjoškolaca. Najveću pažnju mladih privlačile su diskusije na teme različitih oblika diskriminacije, kao i kontrole u vezi, a posebno ljubomore, za koju sada ovi mladi ljudi znaju da predstavlja jedan od nasilnih obrazaca.\nPogledajte spot za pesmu Mogu da neću i podelite ga među svojim prijateljima i prijateljicama!\nPromocija pesme Mogu da neću!


Kolarov pocepao mrežu Velšana - Fudbalski Tipovi - Fudbal - Srbija\nFudbalski Tipovi > Gol Šansa > Kolarov pocepao…\nIzabranici Siniše Mihajlovića kasno su se probudili u kvalifikacijama za SP u Brazilu. Srbija je pobedila Vels (0-3) u utakmici bez rezultatskog značaja. Dobra igra “orlova” i apsolutna kontola utakmice je nešto što ohrabruje pre neke naredne izazove reprezentacije Srbije.\nZa igrača utakmice je proglašen Aleksandar Kolarov. Bio je ubitačan po levoj strani, siguran u defanzivi i efikasan u ofanzivi.\nVels – Srbija / Aleksandar Kolarov\nPogledajte “raketu” koju je posla Kolarov i koja je donela Srbiji prednost od 2-0.


Legenda funk muzike George Clinton na EXIT-u\n10:20: PM četvrtak 21 januara, 2021\nPosted on 19. maja 2016. at 17:15 by Ist Media\nNOVI SAD (IST Media) George Clinton, ikona fank muzike i jedan od najuticajnijih muzičara svih vremena, nastupiće u petak 8. jula na glavnoj bini u pratnji svog čuvenog benda Parliament-Funkadelic. Biće to nastup muzičara koji su još 1997. primljeni u Rokenrol dvoranu slavnih, u koju ih je uveo upravo Clintonov najpoznatiji štićenik – Prince.\nDr. Fankenštajn, kako ga Clintona često nazivaju, na Exitu će predstaviti neke od najvećih hitova fank muzike, kao što je i „Atomic Dog“, veliki hit i prvoplasirani na svetskim top listama, ujedno i jedna od najviše semplovanih pesama u hip-hop muzici, zahvaljujući kojoj je lansirana i karijera Snoop Dogga.\nVladar fank i R’n’B muzike, Clinton je imao veliki uticaj i na brojne druge muzičare kao što su Red Hot Chili Peppers, čiji je drugi album i producirao. Među njima se najviše izdvaja njegov nedavno preminuli štićenik Prince, koji je izjavio da je Clinton promenio njegov život i ceo svet, te dodao da je „fank sila koja je promenila ono što nazivamo modernom muzikom, a veliki George Clinton je njen otac“.\nNajbrži fanovi EXIT festivala u petak 20. maja, od 12 časova, imaće jedinstvenu priliku da nabave jednodnevne ulaznice za festivalski dan po sopstvenom izboru. Ulaznica po specijalnim, poklon cenama od samo 1.990 dinara za četvrtak, petak i subotu, te 2.490 dinara za nedeljuveoma su ograničene i biće dostupne u petak od 12 časova na centralnoj blagajni Gigstixa u tržnom centru Pariski magazin u Novom Sadu.\nUkoliko žele i da definitivno osiguraju ulaznice u ovoj poklon akciji EXIT festivala, fanovi mogu već od 10 časova da zauzmu svoje mesto u redu, a najbrže očekuju i dodatna poklon iznenađenja, prateća osveženja i odabrana muzika za pravu EXIT zabavu. Veoma ograničeni kontigent ulaznica po ovoj poklon ceni za sve ostale fanove iz cele Srbije biće dostupan od 14 časova putem svih blagajni iz prodajne mreže Gigstix, te putem sajta Exitfest.org. Nakon isteka veoma ograničene količine jednodnevnih ulaznica, njihova naredna cena biće viša. Ukoliko se ne rasprodaju do festivala, zbog velikog interesovanja koje ove godine vlada za Exit širom cele Evrope, na ulazu na Petrovaradinsku tvrđavu od 7. do 10. jula, finalna cena jednodnevnih ulaznica biće dosta veća.\nBliže detalje o ovogodišnjem EXIT festivalu možete pročitati OVDE.


Tončev: Radnički neće biti usputna stanica igračima\nTanjug 19. jula 2019. 21:52\nNIŠ – Prvi čovek Radničkog iz Niša Ivica Tončev ocenio je da je neuspeh u kvalifikacijama za Ligu Evrope protiv Flore iz Talina velika lekcija za sve u klubu, ali i sve u srpskom fudbalu.\n„Fudbalski klub Radnički ne traži bilo kakva opravdanja za neuspeh u kvalifikacijama za Ligu Evrope, već će rukovodstvo, nakon što se smire strasti hladne glave analizirati sve što se desilo u proteklom periodu. Već su uočene greške, na čijem rešenju će se svakako raditi kako se ne bi opet ponovile. Između ostalog, imajući u vidu finansijsku stabilnost kluba ali i zalaganja tokom kvalifikacija razmotriće se svi ugovori fudbalera. Suština je da više neće biti dozvoljeno da ekipu čine igrači sa ugovorima od šest meseci ili godinu dana, koji se ponašaju kao da je Radnički samo usputna stanica na njihovom putu u inostranstvo. Svojom neozbiljnošću i nezalaganjem na utakmicama pokazali su da ne poštuju klub u koji su došli i koji im je dao veliku šansu da pokažu svoj talenat“, istakao je Tončev.\n„Srpski fudbal je definitivno za naše fudbalere samo neka prolazna varijanta. Svi se ponašaju kao da su na autobuskoj stanici ili na aerodromu. I svi navodno čekaju finansijski ogromne aranžmane, uopšte ne misle na klubove u kojima igraju, već čekaju pozive. Pa ako ih bude odmah odlaze, a ako toga nema tek onda su im dobri domaći klubovi. Ne želim da budem demagog, ali reći ću ono što mora da bude obaveza svih u fudbalu Srbije – moraće svi klubovi da se bore protiv ove i ovakve pojave“, ukazao je Tončev.\n„Naša uprava će narednih dana doneti odluku da se ugovori sa fudbalerima i najmlađim i najstarijim, ubuduće potpisuju na najmanje tri godine. Na taj način nećemo dozvoliti da Randnički ostane samo sa četiri ili pet fudbalera iz prethodne sezone. Nema više ugovora na šest meseci ili godinu dana. Nećemo dozvoliti da nas niko ucenjuje, da posle kratkog vremena provedenog u Radničkom pojedinci odlaze i ostavljaju klub na cedilu“, naglasio je Tončev.


White Shark MP-1893 podloga za miš cena, cene Srbija, prodaja Beograd Novi Sad Niš\nWhite Shark MP-1893 podloga za miš cene\nEPonuda nije internet prodavnica već Vam omogućava da brzo i lako nađete White Shark MP-1893 podloga za miš po najjeftinijoj ceni. Naš cilj je da kupci budu što bolje informisani o ponudi White Shark podloga za miš MP-1893 na tržištu Srbije. Vrlo lako nalazite željeni proizvod za kategoriju Podloge za miš cene, ne morate da lutate od sajta do sajta za White Shark Podloge za miš, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za White Shark MP-1893 podloga za miš sa PRODAVCEM. EPonuda ne može da garantuje potpunu tačnost specifikacije i slika za White Shark MP-1893 podloga za miš. Pre kupovine, podatke za White Shark podloga za miš MP-1893 proverite na sajtu PROIZVOĐAČA.


Ovim putem podsećamo zainteresovane na mogućnost prijave na na dugi krug programa “Evropa za građane i građanke” za 2016. godinu, koji je od novembra 2012. godine otvoren i za Republiku Srbiju. Ovo je deo programa Evropske Unije koji ima za cilj unapređenje saradnje između zemalja učesnica Programa u različitim oblastima koje su povezane zajedničkim politikama.\nPoglavlje 2: Demokratski angažman i građansko učešće (Promocija evropskog građanstva i unapređenje građanskog i demokratskog učešća na nivou EU).\nRok za podnošenje prijava je 1. septembar 2016. godine.\nU okviru junskog roka, organizacije civilnog društva i jedinice lokalne samouprave mogu da konkurišu na obe mere.\nViše informacija možete naći na sledećem linku: https://eacea.ec.europa.eu/europe-for-citizens/strands/democratic-engagement-and-civic-participation_en dok programski vodič na vise jezika možete naći na sledećem linku: https://eacea.ec.europa.eu/europe-for-citizens_en\nOsoba zadužena za program: Marina Tadić


► Mediji: Srbija za tri godine uložila 830 miliona evra u naoružanje\n"Talas novih ugovora pokrenut je u poslednjoj nedelji decembra 2016. kada su potpisani ugovori sa Erbasom za nabavku devet H145M za vojsku i policiju i ugovor sa ruskom firmom Rosoboronoexport za prijem šest MiG-29 iz ruske donacije i tehničku podršku i rezervne delove za te avione i četiri aviona nasleđena iz doba SFRJ", navodi portal.\n"Finansiran je domaći razvoj naoružanja uključujući ulaganja u Vojnotehnički institut u Žarkovu i izradu desetina raznih prototipova i funkcionalnih modela", navodi portal i podseća na izradu nulte serije komandno-izviđačkih borbenih vozila BOV-KIV i na modernizaciju i remont samohodnih višecevnih lansera raketa Oganj.\nDodaje se da, prema završnim računima budžeta, znatan deo nabavki nije planiran zakonom o budžetu za tekuću godinu i naknadno su obezbeđena potrebna sredstva. Tako je prema budžetu u 2017. godini fond za naoružanje imao 1,8 miliona evra a prema završnom računu ministarstva te godine je potrošeno 47,62 miliona.\n"U budžetu za 2018. za nabavke naoružanja u delu budžeta za vojnu odbranu po klasifikaciji 512 predviđeno je 74,18 miliona evra, ali realizacija je bila čak 171,98 miliona evra", dodaje se.\nPortal dodaje da je, kada se zbroje svi izdaci po klasifikacijama 512 i 425 u ovoj godini predviđeno da se potroši oko 356 miliona evra, ali da je u narednoj godini ta cifra znatno manja.\n"Nakon dinamičkog rasta troškova za modernizaciju, u 2020. godini prema predlogu budžeta predviđeno je da se potroši znatno manje novca u odnosu na ovu godinu - za klasifikaciju 512 predviđeno je oko 218,32 miliona evra", navodi portal Balkanska bezbednosna mreža.


Glavne zamerke nedovoljna transparentnost i odsustvo kontrole javnih nabavki | Biznis.rs\n16.11.2021 17:46 Autor: Stefan Petrović 0\nTokom prethodne godine nije bilo napretka u polju borbe protiv korupcije u javnim nabavkama i u sankcionisanju krivičnih prestupa u oblasti javnih nabavki, ocenili...\nTokom prethodne godine nije bilo napretka u polju borbe protiv korupcije u javnim nabavkama i u sankcionisanju krivičnih prestupa u oblasti javnih nabavki, ocenili su članovi Saveta stranih investitora (Foreign Investors Council – FIC) u godišnjem izdanju Bele knjige 2021.\nU oceni se ističe i činjenica da nema dokaza o implementaciji brojnih sporazuma o razmeni informacija zaključenih između raznih državnih tela za borbu protiv korupcije, a sa ciljem gonjenja izvršilaca u slučajevima korupcije, nameštanja ponuda, restriktivnih sporazuma, kao i neuobičajeno niskih ponuda.\nFIC podseća da je Skupština Srbije usvojila novi Zakon o javnim nabavkama 23. decembra 2019. godine, kao i da je njegova primena počela 1. jula 2020. godine. Zbog ovako kratke primene zakona, strani investitori ističu da nisu u položaju da komentarišu njegove efekte na privredu i građane, ali podsećaju sa kojim je ciljevima usvojen.\nNamera zakonodavca, navodi se u oceni, bila je da se Zakon o javnim nabavkama Republike Srbije uskladi sa Direktivom Evropskog parlamenta i Saveta Evrope o javnim nabavkama od 26. februara 2014. godine.\n„Međutim, očekuje se da će novi Zakon doneti više transparentnosti u postupcima javnih nabavki i stvoriti pogodniji okvir za konkurenciju i, u skladu sa tim, obezbediti građanima kvalitetniju robu. Savet je mnogo puta do sada pozivao na bolju koordinaciju nadležnih kako bi se obezbedila efikasna primena relevantnih odredaba u cilju efikasnije borbe protiv korupcije u javnim nabavkama. Nažalost, od donošenja prvog Zakona o javnim nabavkama, 2002. godine, nije učinjen značajan napredak na ovom polju“, navodi se.\nIz organizacije Transparentnost Srbija za Biznis.rs kažu da oni ne smatraju da je zakon doneo više transparentnosti, već upravo suprotno.\nFoto: Foreign Investors Council\nPrema mišljenju Nemanje Nenadića, novim zakonom su veoma podignuti pragovi, odnosno granica iznad koje uopšte mora da se sprovodi javna nabavka, što je za vidljivu posledicu imalo značajno smanjenje broja oglašenih tendera. U 2020. godini su te posledice, kako dodaje Nenadić, bile drastične (kada se uporedi prva i druga polovina godine kada su primenjivana dva zakona), dok je u 2021. u poređenju sa 2019. smanjenje oko 30 odsto.\n“Pored toga, transparentnost je umanjena jer se neki važni podaci, koji su ranije bili dostupni, više ne objavljuju – na primer konkursna dokumentacija za pregovarački postupak. S druge strane, novi zakon i novi Portal su omogućili da budu dostupne neke informacije koje ranije nisu bile dostupne o postupcima javnih nabavki ili da budu dostupne na pregledniji način, ali mogućnosti Portala ni izbliza nisu iskorišćene koliko je moglo”, kaže Nenadić.\nOn je tom spisku dodao tajnost informacija o COVID-19 nabavkama, koja nije posledica novog zakona, već zaključka Vlade Srbije od 15. marta 2020. godine, kojim su ove nabavke proglašene za tajne, a za šta, podeća, nije postojalo uporište ni u prošlom ni u sadašnjem Zakonu o javnim nabavkama.\nInstitucije, prema mišljenju našeg sagovornika, imaju potencijal da sprovode zakon efikasno, ali je pitanje kakvi su mehanizmi zaštite u slučajevima kada to ne žele da učine. Nenadić ocenjuje da je zaštita javnog interesa veoma daleko od dovoljne. Tome u prilog ide i činjenica da Kancelarija za javne nabavke sprovodi monitoring, ali na veoma malom broju slučajeva – u 2020. je ovaj mehanizam bio primenjen na svaku 400. nabavku što, ističe on, očigledno nije dovoljno.\n„Nadzor nad sprovođenjem ugovora, koji bi po zakonu trebalo da vrši Ministarstvo finansija, ne samo da se ne vrši, već nije uređeno ni kako bi trebalo da se vrši. Državna revizorska institucija objavljuje dragocene nalaze, ali oni dolaze tek godinu dana nakon što su nabavke već sprovedene. Odredbe zakona ne ohrabruju firme koje uoče zloupotrebe da pokreću postupak za zaštitu prava pred Komisijom, jer rizikuju plaćanje skupih taksi i odijum naručioca i drugih preduzeća, a nemaju nikakve garancije da će na kraju dobiti posao“, upozorava Nenadić.\nOn dodaje da, čak i kada drugi organi utvrde nepravilnosti u javnim nabavkama, a pogotovo kada to utvrde mediji i organizacije civilnog društva, izostaje adekvatna reakcija javnog tužilaštva, koje bi trebalo da ispita ima li krivične odgovornosti.\nPreporuke za poboljšanje u oblasti javnih nabavki\nU Beloj knjizi Saveta stranih investitora dodaje se i da bi ugovori, dodeljeni na osnovu javnih nabavki koje nisu sprovedene u skladu sa propisanom procedurom javnih nabavki, trebalo da se ponište. U tom smislu Savet predlaže niz mera kako bi se ova oblast poboljšala.\nGlavna se odnosi na aktivnu saradnju između Republičkog javnog tužilaštva, Ministarstva finansija, Ministarstva trgovine, Agencije za borbu protiv korupcije, Inspektorata budžeta, Državne revizorske institucije i Vlade Republike Srbije na implementaciji Zakona o javnim nabavkama i Memoranduma o saradnji od 15. aprila 2014. godine.\nSledeća mera koju preporučuje FIC jeste razvoj administrativnog i ekspertskog kapaciteta Kancelarije za javne nabavke i Državne revizorske institucije, kako bi one efikasno nadgledale planiranje i izvršenje javnih nabavki, tako što će moći da obaveštavaju naručioce i da se bore protiv korupcije.\nDigitalizacija Državne revizorske institucije omogućiće bolji nadzor nad javnim finansijama\nZa više od polovine raspisanih tendera stigne samo jedna ponuda\nJačanje Zakona u vezi sa Kancelarijom za javne nabavke i ovlašćenja Poverenika u slučaju kada se sumnja u „nameštanje ponuda“ (mogućnost da se usvoje posebne procedure za kontrolisanje implementacije dodeljenih ugovora i podnošenje predloga za poništaj ugovora o javnoj nabavci) je još jedna od mera koje se predlažu kako bi se usvojena dokumenta dosledno i efikasno sprovodila u praksi.\nKomentarišući navode iz Bele knjige, Nemanja Nenadić iz Transparentnosti Srbija kaže da se radi o nizu kvalitetnih primedaba i sugestija, i to ne samo u domenu javnih nabavki. U nekim oblastima su njihovi komentari podudarni sa onima koje je iznela Transparentnost Srbija u nedavno objavljenoj studiji Uslovi za poslovanje sa integritetom.\n„Kada je reč o ocenama FIC, veoma je važno to što je posebno istaknuto odsustvo borbe protiv korupcije i kažnjavanja zloupotreba u javnim nabavkama i kršenje načela javnih nabavki kroz međunarodne sporazume. S druge strane, ne slažemo se sa ocenama da neke promene predstavljaju poboljšanja (naročito kada je reč o novim pragovima za sprovođenje nabavki). Kada je reč o nadzoru nad javnim nabavkama, FIC primarno uočava kao problem slabosti kapaciteta Republičke komisije za zaštitu prava i odsustvo njenih aktivnosti u prethodnom periodu. Međutim, kao što sam već ranije opisao, Komisija može doprineti suzbijanju nepravilnosti samo kod onih javnih nabavki za koje je i sama saznala, gde su uloženi zahtevi za zaštitu prava, a broj takvih slučajeva je relativno mali“, zaključio je Nenadović.\nSKUPŠTINA SRBIJE SRBIJA TENDER VLADA SRBIJE\nFiskalni savet pozitivno ocenio rebalans budžeta za 2021. godinu, najveće zamerke na…\nKako prepoznati nameštenu ponudu u postupcima javnih nabavki?\nGrađanima Srbije važna ekologija prilikom javnih nabavki\nKorupcija, netransparentnost, nekažnjene zloupotrebe, glavni problemi javnih nabavki


U SUDOVIMA 40.780 NERIJEŠENIH PREDMETA\nU crnogorskim sudovima na kraju 2017. godine ostalo je neriješeno 40.780 predmeta, što je u odnosu na kraj 2016. više za 8.475 predmeta, odnosno 26 odsto, navodi se u godišnjem Izvještaju o radu Sudskog savjeta i stanju u sudstvu za prošlu godinu.\nZAKON O PLANIRANJU PROSTORA I IZGRADNJI OBJEKATA: Samo tri opštine donijele podzakonska akta neophodna za sprovođenje Zakona\nSamo tri opštine donijele su odluke o legalizaciji bespravno izgrađenih objekata nakon što je u Skupštini još krajem prošle godine usvojen novi Zakon o planiranju prostora i izgradnji objekata ("Sl. list CG", br. 64/2017). Taj propis definiše cijene legalizacije bespravno izgrađenih objekata a lokalne samouprave su imale tri mjeseca da ih usvoje.\nUstavni sud je oborio Zakon o izmirenju obaveza prema radnicima Kombinata aluminijuma koji su, usled stečaja preduzeća, ostvarili pravo na penziju ("Sl. list CG", br. 42/2015). Bivši radnici KAP-a, njih 414, koji su u drugoj polovini 2013. bili primorani da napuste kompaniju zbog pokretanja stečaja, nekoliko godina čekaju isplatu 5,45 miliona eura otpremnina.\nU PRIPREMI IZMJENE ZAKONA O POREZU NA NEPOKRETNOSTI\nParlament je od Ustavnog suda zatražio šest mjeseci kako bi Zakon o porezu na nepokretnosti("Sl. list RCG", br. 65/2001 i 69/2003 - dr. zakon i "Sl. list CG", br. 75/2010, 9/2015 i 44/2017 - dalje: Zakon), u dijelu koji se odnosi na poreske stope, usaglasio sa Ustavom Crne Gore ("Sl. list CG", br. 1/2007 i 38/2013 - Amandmani I-XVI - dalje: Ustav). To znači da će u narednih pola godine biti predložene promjene nekih članova ovog zakona kojima su definisane različite poreske stope i uvećanja do 150 odsto u zavisnosti od načina korišćenja nepokretnosti.\nNACRT ZAKONA O SPORTU: U nacrt zakona unijete sve prihvatljive primjedbe\nNEOPHODNO REFORMISATI PROPISE O JAVNO PRIVATNOM PARTNERSTVU, JAVNIM NABAVKAMA, DIGITALIZACIJI JAVNIH USLUGA, ZAŠTITI LIČNIH PODATAKA\nSivo tržište i inspekcije, propisi o javno privatnom partnerstvu, javne nabavke, digitalizacija javnih usluga, propisi o zaštiti ličnih podataka, ljudski kapital prema ocjeni stranih investitora su oblasti koje Vlada Crne Gore treba da prioritetno da reformiše u skladu sa najboljim međunarodnim standardima i praksom.\nUPRAVA CARINA: U februaru 2018. godine naplaćeno 46,32 miliona eura\nUprava carina je u februaru naplatila 46,32 miliona eura neto prihoda, 19,86 odsto više nego u istom prošlogodišnjem periodu.\nMONSTAT: Trećina preduzetnika bavi se trgovinom\nU Crnoj Gori je prošle godine bilo aktivno 30.286 preduzeća, što je 7,1 odsto više u odnosu na 2016, pokazuju podaci MONSTAT-a. Statistika kaže i da se skoro trećina preduzetnika bavi trgovinom, dok se samo 353 registrovana poslovna subjekta bave poljoprivredom, šumarstvom i ribarstvom.


Srbija - Page 3\nObjavljeno 3. avgusta 2020. 3. avgusta 2020.\nJoš uvek niko ne može sigurno da tvrdi na koji način će učenici u Srbiji od septembra započeti novu školsku godinu.\nPrema najnovijim informacijama, u protekla 24 časa na virus COVID 19 u Srbiji je testirano 9.436 osoba, od čega je pozitivno 339. U istom periodu od ovog virusa preminulo je osam osoba.\nMinistar prosvete Srbije Mladen Šarčević je izjavio da je za početak nove školske godine u uslovima epidemije koronavirusa pripremljeno „nekoliko modela realizacije nastave“ i da je prosveta spremna da se prilagođava epidemiološkoj situaciji. Šarčević je kazao da će škole, roditelji i đaci moći da se opredele koji im model nastave odgovara – da li će\nKako je najavljeno, od 01. avgusta trebalo bi da stupi na snagu novi moratorijum na kredite, a trebalo bi da traje barem dva meseca. Ipak, nisu svi sugrađani zainteresovani za novi zastoj u otplati kredita.\nU Srbiji je u prethodna 24 sata testirano 10.634 osobe, od kojih je 409 osoba pozitivno na virus COVID 19.\nJoš devet osoba preminulo od virusa COVID 19 u poslednja 24 časa\nZa poslednja 24 sata u Srbiji je na virus COVID 19 testirano ukupno 11.079 osoba, njih 412 bilo je pozitivno, a nažalost preminulo je devet lica.\nBliži se rok da svi vlasnici nepokretnosti izmire treću ratu poreza na imovinu. Ipak za mnoge rešenja za ovu godinu još uvek nisu stigla, pa uplate vrše po prošlogodišnjem rešenju.\nLetnji raspust odmiče polako ali sigurno, a zbog epidemiološke situacije koja nije povoljna, roditelji i đaci strepe šta ih očekuje u septembru i kako će nastava biti organizovana.\nMeđunarodna manifestacija „Radost Evrope“ ove godine se održava 51. put za redom, ali će zbog pandemije korona virusa ovoga puta biti drugačije organizovana.\nNeprijatni mirisi zabrinuli sugrađane, priča se ponavlja godinama unazad\nKrajem prethodne nedelje sugrađani iz mnogih delova Beograda žalili su se na neprijatne mirise koji su se širili gotovo celim gradom. Kako su mnogi naveli vazduh je „smrdeo na kokošinjac“.\nPrema najnovijim informacijama koje su objavljene danas u 15.00 časova, u protekla 24 sata na korona virus u Srbiji je testirano 9.910 osoba, od kojih je 392 osobe pozitivno na COVID 19.\nOd danas na celoj teritoriji Republike važe nove mere za zaštitu od koronavirusa po kojima se zabranjuju okupljanja na javnim mestima u zatvorenom i otvorenom prostoru istovremeno za više od deset ljudi. Spisak novih mera: Za vreme boravka na javnim mestima, između okupljenih mora postojati distanca od najmanje 1,5 metara, odnosno na svaka četiri kvadratna\nPrethodno 1 2 3 4 5 … 18 Sledeće


januar 2011. – Strana 13 – ICR\nMesec: januar 2011.\nProsečna zaduženost po stanovniku u Srbiji 749 EUR\nSvaki građanin Srbije bio je na kraju 2010. godine u proseku zadužen 749 EUR, što je najmanja zaduženost u Evropi, ali su i plate u Srbiji među najnižima, izjavio je danas Veroljub Dugalić generalni sekretar Udruženja banaka Srbije. On je precizirao da je zaduženost po bankarskim kreditima na kraju prošle godine bila 668 EUR po […]\nPrva šansa treći put – Nove mogućnosti za zapošljavanje u 2011. godini\n18. januara 2011. Ξ\nMladi u Srbiji koji nemaju posao moći će i ove godine da računaju na značajnu podršku u zapošljavanju kroz „start ap“ kredite i program „Prva šansa“. Ministarstvo ekonomije i regionalnog razvoja naime i ove godine priprema programe koji su ranijih godina izazvali veliko interesovanje kod mladih koji traže posao. U spisku Programa mera za ublažavanje […]\nSubvencionisani krediti privredi i građanima do kraja januara\n18. januara 2011. 14. jula 2013. Ξ\nSubvencionisani krediti privredi i građanima Srbije biće dostupni najkasnije za desetak dana, najavio je danas državni sekretar u Ministarstvu ekonomije Nebojša Ćirić. Programom mera podrške države za ublažavanje negativnih efekata svetske ekonomske krize u Srbiji predviđeno je da se iz ovogodišnjeg budžeta izdvoji sedam milijardi dinara za subvencije kredita za likvidnost, investicije, kupovinu stanova i […]


Tanjug 23. jula 2019. 10:49\nBEOGRAD – World music festival „Toto Mundo“ biće održan u Beogradu od 29. septembra do 3. oktobra, a publika će u tri sale imati priliku da čuje i vidi 9 koncerata, predavanja i izložbu fotografija, najavili su danas organizatori festivala.\nTeško je izdvojiti najzanimljivija imena, ali „Todo Mundo“ ove godine u fokusu ima mađarsku muzičku scenu i predstaviće dva sjajna benda.\n„Magos“ neguje mađarsku tradicionalnu muziku Transilvanije, ali su i važan deo Tanćaz scene, a Babra je mladi sastav, okrenut južnoslovenskoj tradiciji, već su pokazali da su sjajni nastavljači onoga što je započeo „Vujičić ansabml“ i kasnije „Sondorgo“.\nLajko Felix, virtuozni violinista, Mađar rodom iz Srbije po prvi put će, sa svojim novim triom nastupiti u Beogradu.\nNjihov nastup u Dvorani Kolarčeve zadužbine, biće samo deo programa te večerii samo deo izuzetne večeri otvaranja festivala.\nPre njih će nastupiti „Pjevačka družina Svetlane Pajić“, koja će par sedmica pre ovog koncrta objaviti i svoj novi album tradicionalnih pesama.\nOvogodišnje izdanje karakteriše i prisustvo muzičare iz regiona, od kojih većina ima iskustvo „života i rada širom sveta.\nDva dueta su prošlogodišnjim debi albumima skrenuli posebnu pažnju, pa su pozvani na festival.\nOdabir muzičara sa svetske scene je ovaj put pao na gruzpe koje deluju već niz godina, ali su njihovi prošlogodišnji albumidospeli na vrhovve top lista.\nŠpanska „Viguela“će nastupiti u Studio 6 Radio Beograda, a jermensko-turski trio Vardan Hovanišaian i Emre Gultekin već svojim postojanjem pokauju da muzika ne poznaje i ne priznaje barijere.\nBeogradsku muzičku scenu će predstavljati i grupa „Shira Utfila“ „čije izvođenje sefardske muzike ima sve vi?e poklonika i u Srbiji i u Evropi.


Аlims » Informacije - Media centar, Vesti » SAOPŠTENjE\nImajući u vidu ozbiljne navode i optužbe na račun rukovodstva Agencije za lekove i medicinska sredstva Srbije koje su se pojavile u pojedinim medijima u prethodnim danima, Agencija se obraća javnosti sa sledećim činjenicama. Naime, ne sme se implicirati kontinuitet sadašnjeg rukovodstva na čelu sa Spec.dr.med. Sašom Jaćovićem, koji vodi Agenciju od aprila 2013. godine, i prethodnog rukovodstva za koje se vezuju navodi u novinskim tekstovima u odnosu na nenamensko trošenje sredstava. Za sve zloupotrebe za koje sadašnje rukovodstvo Agencije ima saznanja, su preduzete sve mere prikupljanja dokumentacije i drugo, a u cilju podnošenja krivične prijave preko ovlašćenje advokatske kancelarije. Takođe, za sve takve slučajeve za koje sadašnje rukovodstvo Agencije nema saznanja, a budu predmet ispitivanja nadležnih organa, biće se na raspolaganju i sarađivati kako bi se svaka pojava tog tipa rasvetlila i sankcionisala.\nSmatramo takođe da se ovakvim senzacionalističkim objavama nepotrebno narušava ugled Agencije, koja u poslednje dve godine, pod rukovodstvom Dr Jaćovića, ostvaruje najbolje poslovne rezultate u svom postojanju. Važno je da građani imaju poverenje u rad ovog nacionalnog tela nadležnog za kontrolu svih lekova i medicinskih sredstava za humanu i veterinarsku upotrebu koji dolaze na tržište Srbije, odnosno do naših pacijenata kao terapijska ili dijagnostička sredstva.\nAgencija sve ove proizvode kontroliše u pogledu sigurnosti, kao i kvaliteta i efikasnosti ali ih prati i u prometu kako bi se obezbedila njihova bezbedna primena. Agencija u 2014. godini, posle cele decenije postojanja, ostvaruje dalje unapređenje rezultata rada koji ima ogroman javno-zdravstveni interes, naročito prema potrebama grupacija pod posebnim rizikom, kao što su pacijenti sa retkim bolestima i deca ili lica u vanrednim okolnostima.\nU prethodnoj godini, Agencija je izdala 84 dozvole za sprovođenje kliničkih ispitivanja koja se izvode po najvišim etičkim standardima, i obavila 24 kontrole ovih ispitivanja. U istom periodu, izdato je i 464 rešenja za reklamiranje lekova i medicinskih sredstava. Što je najbitnije, 2014. godine je rešeno 762 zahteva za registraciju odnosno 619 za obnovu i 5276 za izmenu i dopunu registracije lekova za humanu, i 100 za registraciju, 184 za obnovu i 287 za izmenu dozvole za lekove za veterinarsku upotrebu, kao 2859 zahteva za upis medicinskih sredstava u registar, 2862 zahteva za uvoz lekova i medicinskih sredstava koji nemaju dozvolu za stavljanje u promet za ugrožene pacijente, i konačno, 8292 zahteva za laboratorijsku kontrola kvaliteta medicinskih proizvoda, što su sve uslovi da se neki lek ili medicinsko sredstvo nađe na tržištu i ovo su među rekordnim brojkama u odnosu na sve prethodne godine rada Agencije.\nTakođe je prethodne godine evidentirano 1018 prijava neželjenih reakcija na lekove i vakcine i 11 kontrola falsifikovanih lekova, i sprovedene su odgovarajuće regulatorne mere kako bi se u ovom kontekstu zaštitili građani Srbije.\nI u 2015. godini, nastavljaju se odlični rezultati rada, i intenziviraju u količini svi povereni poslovi. To je naročito bitno za pacijente u Srbiji, kao i zdravstvene radnike, jer to znači da imaju veći broj novih terapijskih opcija na raspolaganju. Takođe, blagovremena dostupnost svih neophodnih lekova i medicinskih sredstva je važna. Imajući to u vidu, rukovodstvo i zaposleni Agencije ulažu dodatne napore kako bi se u što kraćim rokovima, naravno, ni u jednom trenutku ne ugrožavajući visok nivo stručnih procena i kontrola, donele odluke i izdale potrebne dozvole i sertifikati na osnovu kojih bi se određeni proizvod ili njegova serija našla u ograničenom ili slobodnom prometu u Republici Srbiji. Time se sa strane Agencije, doprinosi i da se ne dešavaju nestašice lekova i medicinskih sredstava.\nVažno ja napomenuti da je Agencija samofinansirajuća institucija, koja naplaćivanjem tarifa za izdavanje dozvola, upise u registre, kontrolu i druge usluge od farmaceutske industrije pokriva sve sopstvene troškove, a višak prihoda uplaćuje u budžet Republike Srbije. I, iako nije menjala svoj cenovnik u dinarima još od 2006. godine, dakle, uprkos inflaciji, dodatnim zalaganjem i intenzivnim radom, odnosno povećanjem produktivnosti i racionalizacijom troškova, ostvaruje veću zaradu za državu i 2013. i 2014. godine.\nU okviru sve bitnije međunarodne saradnje, Dr Jaćović je u prethodne dve godine, potpisao više ključnih sporazuma o saradnji sa referentnim institucijama u ovoj oblasti u celom svetu, i to: Federalnom službom za nadzor u oblasti zdravstvene zaštite Ruske Federacije (Roszdravnadzor), Ministarstvom zdravlja Kanade (Health Canada) i Italijanskom agencijom za lekove (AIFA), kao i regionalni memorandum o razumevanju i saradnji između ALIMS i agencija za lekove i medicinska sredstva Hrvatske (HALMED), Bosne i Hercegovine (ALMBIH), Makedonije (Biro za lekove) i Crne Gore (CALIMS) a blisko sarađuje i sa relevantnim međunarodnim organizacijama. ALIMS ostvaruje i stroge standarde koje važe u EU i svetu, i dobija potvrde o tome kao što je sertifikat Evropskog direktorata za kvalitet lekova i brigu o zdravlju (EDQM) Saveta Evrope o usaglašenosti rada Nacionalne kontrolne laboratorije ALIMS sa zahtevima standarda ISO 17025 ili više velikih projekata u okviru pretpristupne pomoći EU kao što je IPA projekat sa Evropskom Agencijom za lekove, i TAIEX konferencija na temu falsifikovanih lekova.


Na prvi javni poziv koji se odnosio na proizvođače voća, povrća, cveća i grožđa,a u okviru projekta "Konkurentna poljoprivreda Srbije" pristiglo je 2316 prijava\nPrvi javni poziv projekta „Konkurenta poljoprivreda Srbije“ u saradnji sa Svetskom bankom je veoma uspeo a priprema se i drugi, saopštilo je Ministarstvo poljoprivrede, šumarstva i vodoprivrede.\nKada prođe proces prikupljanja prigovora, Ministarstvo će objaviti konačnu rang listu dobitnika sredstava.\nNek se spreme stočari\n- Uskoro ćemo objaviti i drugi javni poziv, nakon urađenih izmena same projektne dokumentacije, koji se odnosi na primarnu proizvodnju u stočarstvu. Tu spada primarna proizvodnja mleka, proizvodnja mesa i proizvođači u oblasti pčelarstva i ribarstva. Ostavićemo neki određeni period vremena da se proizvođači informišu, znači neće odmah nakon objavljivanja konkursa početi podnošenje prijava, ostavićemo neko vreme da se proizvođači informišu - izjavio je koordinator projekta Radivoje Nadlački.\nPovezati proizvođača i tržište: Cvećari na delu\nOn je istakao da je predviđen rok od 30 dana, kao i u prvom krugu, da proizvođači podnesu prijave na javni poziv od momenta objavljivanja konkursa.\nOno što je jedan od primarnih ciljeva projekta "Konkurentna poljoprivreda Srbije" jeste povezivanje primarnih proizvođača sa prerađivačima i otkupljivačima u tržišni lanac, kao i da se te veze jačaju, objašnjava koordinator projekta.\nPored ovoga, jedna od primarnih komponenti projekta je i unapređenje Informacionih tehnologija resornog ministarstva, kako bi informacije stigle što pre do proizvođača, kao što su povezivanje na E-upravu I izrada novog softverskog rešenja registra poljoprivrednih gazdinstava.\n- Za plaćanja po grlu ćemo pokušati u nekom narednom periodu da omogućimo proizvođačima da I elektronski mogu da podnesu prijavu - dodao je Nadlački.\nZelena ekonomija u Glogonju znači nešto drugo: Kupus donosi pare i kada je dodatna aktivnost (VIDEO)\n„Američki“ vodič za srpske voćare: Izvoznici dobili uputstvo za 2. najveće tržište na svetu\npoljoprivreda vinogradarstvo cvećarstvo povrtarstvo\nNa kornišonu zaradili milione evra\nPosle protesta: Cene paradajza uskoro veće, obećavaju predstavnici Ministarstva poljoprivrede\nSamo "za po kući": Zašto nema domaćeg krompira?


Ruski predsednik Vladimir Putin govori na konferenciji u Vladivostoku, 5. septembar 2019.\nRuski predsednik Vladimir Putin rekao je u četvrtak da će Rusija proizvoditi rakete zabranjene do prošlog meseca, kada su se Moskva i Vašington povukli iz nuklearnog sporazuma, ali da će ih razmestiti samo ako to urade Sjedinjene Države.\nSjedinjene Države su se drugog avgusta povukle iz Sporazuma o nuklearnim snagama srednjeg dometa, koji je zabranjivao krstareće i balističke rakete dometa od 500 do 5.500 hiljada kilometara. Američka administracija se odlučila na taj potez zbog, kako je saopštila, višegodišnjeg ruskog kršenja sporazuma. Moskva je odbacila te optužbe.\nPutin je rekao u Vladivostoku da je zabrinut zbog vijesti iz Vašingtona o razmeštanju raketa u Japanu i Južnoj Koreji, s obzirom na to da je reč o lokacijama s kojih se može pogoditi ruska teritorija.\nRuski lider je prošlog meseca upozorio da će Rusija odgovoriti recipročnim merama, ako Sjedinjene Države razviju nuklearne projektile kratkog i srednjeg dometa posle kraha ključnog nuklearnog sporazuma iz perioda Hladnog rata.


Novi recept za Pepsi i Coca-Colu Banjaluka.com\nNovi recept za Pepsi i Coca-Colu\nAmeričke kompanije “Coca-Cola” i “Pepsi” promijenile su formule za spravljanje svojih proizvoda kako na boce ne bi morali da postavljaju upozorenja na opasnost od raka, što je u skladu sa zakonom savezne države Kalifornija.\nPrema novoj formuli, boja karamele imaće manje 4-metilimidazola, hemikalije koju je Kalifornija dodala na listu kancerogenih.\nPića sa promijenjenom smjesom već su isporučena u Kaliforniju.\nMeđutim, spravljanje pića prema novom receptu širom SAD učiniće proizvodnju efikasnijom.\n“Dok vjerujemo da nema opasnosti po zdravlje javnosti kojom bi se opravdala ova promjena, mi smo od naših snabdjevača karamelom zatražili da taj korak preduzmu kako naš proizvod ne bi bio predmet zahtjeva naučno neosnovanog upozorenja”, rekla je predstavnica “Coca-Cole” Dajana-Garza Kjarlante američkim medijima.\nAmerička administracija za hranu i lijekove tvrdi da bi jedna osoba trebalo da popije 1.000 limenki “Koka-Kole” ili “Pepsija” da bi uzela istu dozu hemikalije koja se daje životinjama tokom ispitivanja u laboratoriji.


TUŽBA PROTIV VLASTI ZBOG KRAĐE IZBORNE VOLJE - Balkanska\nTUŽBA PROTIV VLASTI ZBOG KRAĐE IZBORNE VOLJE\nZbog medijske blokade i nemogućnosti da se svačiji glas čuje ravnopravno i objektivno vest koju objavljujemo je moguće pratiti jedino putem elektronskih izvora. Naime, radi se o tome da se u Beogradu, u ulici Katanićeva broj 15 svakodnevno od 24.12.2018. godine okuplja narod. Razlog okupljanja jeste podrška koju narod pruža tužiocu Miroslavu Filipoviću da potpiše prijavu i procesuira odgovorna lica za krađu izborne volje građana Srbije. Krivična prijava se odnosi na vremenski period od 2012. do 2018. godine a glavni razlog jese taj da su Vlade Republike Srbije u razmaku od šest godina izabrane na osnovu milion i sedamsto nepostojećih glasova preminulih lica i 300.000 glasova državljana koji žive van teritorije Republike Srbije.\nTužilac je pod izuzetnim pritiskom aktuelne vlasti da ne potpiše krivičnu prijavu, upravo zbog toga se svakodnevno okuplja narod kako bi mu pružio podršku da ne poklekne pred pritiscima i obavlja svoj posao bez problema.\nU vezi sa ovim, Sindikat Zaposlenih Policije, koji pruža podršku narodu koji se svakdnevno okuplja tražeći pravdu zbog izbornih krađa izrazio je nameru da, uprkos svakodnevnim pritiscima nastavi da pruža podršku ovim skupovima. Sprovođenje Ustava i Zakona Republike Srbije su od krucijalne važnosti i stoga je podrška naroda ovim skupovima izuzetno važna, navode iz Sindikata Zaposlenih Policije. Oni veruju da će odgovorni za izbornu krađu naroda biti privedeni pravdi, bez obzira da li pripadaju vlasti ili opoziciji, ili su nekada bili vlast a sada opozicija ili obratno.\nVladimir Rebić o pronađenom snajperu\nNOVI ŠOKANTNI DETALJI IZ ISTRAGE AFERE “JOVANJICA” Čovek iz vrha države nagovarao Koluviju da lažno optuži Andreja?!\nDelegaciju Vladine komisije za nestale bebe primili u SPP-u\nZabrana kretanja u Srbiji od 30. aprila u 18h do 4. maja u 5 sati\nUhapšen jer je pretio policiji preko Fejsbuka\nTags: KRIVIČNA PRIJAVA, POLICIJA, pravda, Sindikat\nAranđelovac: Knjaz Miloš dobio novog vlasnika\nSrbi u BiH bi da vrate grb sa dvoglavim orlom


Fišer: Evropa pred izborom – atlantizam ili evroazijanizam | PCNEN\nFišer: Evropa pred izborom – atlantizam ili evroazijanizam\nObjavljeno: 10.08.2018, 18:39h\nUkoliko se Evropa ne pripremi za promjenu globalne ravnoteže, neće joj ostati drugi izbor osim da postane zavisna ili od Amerike ili od Kine – atlantizam ili evroazijanizam, upozorava bivši šef njemačke diplomatije Joška Fišer. “Težeći ka tome da naruši praktično sve što je definisalo Zapad od kraja Drugog svjetskog rata, Tramp je doveo svijet do istorijske tačke preokreta. U pitanje nijesu dovedeni odnosi SAD i EU, koji su ostali čvrsti, nego dominantna pozicija Zapada na svjetskoj pozornici. Tramp doprinosi ubrzanju promjena u globalnoj ravnoteži snaga koje će u izvesnom smislu oslabiti i Ameriku i Evropu. S obzirom na to da se prihodi i bogatstvo pomjeraju sa Zapada na istok, Kina će sve više biti u poziciji da izazove SAD kao vodeću svjetsku geopolitičku, ekonomsku i tehnološku silu. Ova tranzicija se neće odvijati glatko. Za Evropu, ulozi ne mogu biti veći. Rebalans moći koji je već u toku bi mogao da odredi sudbinu evropskih demokratija, socijalnog sistema u državama, nezavisnosti i načina života”, piše Fišer u autorskom tekstu koji je prenio beogradski Danas.\nUkoliko se Evropa ne pripremi za promjenu globalne ravnoteže, neće joj ostati drugi izbor osim da postane zavisna ili od Amerike ili od Kine – atlantizam ili evroazijanizam, upozorava bivši šef njemačke diplomatije Joška Fišer.\n“Težeći ka tome da naruši praktično sve što je definisalo Zapad od kraja Drugog svjetskog rata, Tramp je doveo svijet do istorijske tačke preokreta. U pitanje nijesu dovedeni odnosi SAD i EU, koji su ostali čvrsti, nego dominantna pozicija Zapada na svjetskoj pozornici. Tramp doprinosi ubrzanju promjena u globalnoj ravnoteži snaga koje će u izvesnom smislu oslabiti i Ameriku i Evropu. S obzirom na to da se prihodi i bogatstvo pomjeraju sa Zapada na istok, Kina će sve više biti u poziciji da izazove SAD kao vodeću svjetsku geopolitičku, ekonomsku i tehnološku silu. Ova tranzicija se neće odvijati glatko. Za Evropu, ulozi ne mogu biti veći. Rebalans moći koji je već u toku bi mogao da odredi sudbinu evropskih demokratija, socijalnog sistema u državama, nezavisnosti i načina života”, piše Fišer u autorskom tekstu koji je prenio beogradski Danas.


Samsung razvio aplikaciju koja pomaže vašem detetu da manje koristi mobilni telefon - Automatika.rs\nNaslovna Vesti Razno Samsung razvio aplikaciju koja pomaže vašem detetu da manje koristi mobilni telefon\nSamsung razvio aplikaciju koja pomaže vašem detetu da manje koristi mobilni telefon\nKompanija Samsung izbacila je novu aplikaciju, koja pomaže vašem detetu da značajno smanji vreme koje provodi okupirano mobilnim telefonima, tabletima i ostalim smart uređajima.\nNova aplikacija, pod nazivom Samsung Marshmallow omogućava roditeljima da odrede grupu dozvoljenih aplikacija na uređajima njihove dece, kao i da postave dnevno vremensko ograničenje, koliko aplikacije mogu da se koriste.\nIako je ovo, još jedna u nizu aplikacija koje imaju za cilj da smanje vreme provedeno na korišćenje raznih uređaja za zabavu, Samsung je razvio bodovni sistem, ”Marshmallow bodovi” koje dete može da zaradi i otkupi za prave nagrade. Ova opcija uključuje korišćenje kartica za plaćanje koje podržava Amazon, ili kupone za kupovinu u različitim prodavnicama. Ovaj sistem takođe podstiče ljude da plaćaju za usluge putem Samsung Pay platne platforme.\nNažalost, ova aplikacija može da se koristi isključivo na Samsung Android uređajima.\nSvakim danom ili svake nedelje, ova aplikacija će obezbediti rekapitulaciju za roditelje, izveštavajući ih o tome, koliko je njihovo dete posvetilo pažnje tome koliko još vremenski sme da koristi neku aplikaciju i kako napreduju kada je u pitanju smanjenje korišćenja samog uređaja.\nUkoliko vam ovo zvuči zanimljivo, skinite aplikaciju i uverite se i sami kako funkcioniše! Ovu nazimljivu i korisnu aplikaciju možete probanaći OVDE.\nPrethodni tekstNove simulacije i modeli raka bi mogli da ubrzaju medicinska istraživanja\nSledeći tekstGoogle donosi Sunroof projekat u Nemačku


Beta 17. marta 2017. 16:25\nTrener košarkaša Partizana Aleksandar Džikić rekao je danas da u prvoj polufinalnoj utakmici plej-ofa Jadranske lige protiv Cedevite očekuje beskompromisnu borbu i dodao da dosadašnji rezultati oba tima nemaju nikakav značaj.\n„Nadam se da da ćemo igrati košarku koja će se svideti ljudima pre svega zato što je takmičarska i beskompromisna. Generalno borimo se za nešto i ne treba očekivati lepršavost i ‘umiranje u lepoti’, posebno što ni jedan ni drugi tim nisu takvi“, rekao je Džikić novinarima u Zagrebu.\nOn je dodao da crno-beli pred početak plej-ofa nemaju rezultatski imperativ.\n„Generalno, rezultatskog imperativa nemamo, jer ono što smo na nivou kluba planirali to i radimo. Pošto volite definicije, Cedevita je recimo favorit na papiru, ali to ne znači ništa ni njima, a ni nama. Očekujem da i jedni i drugi budemo potpuno rešeni da damo sve od sebe, ne očekujem ništa manje od toga“, kazao je Džikić.\nTrener crno-belih ocenio je da je Cedevita tim „sa velikim brojem radnika“ i da crno-beli prema njima imaju veliko poštovanje.\n„Pokušaćemo neke stvari iz prethodnih utakmica da ne ponovimo, ali i nešto popravimo. Dvaput smo igrali protiv njih i oba puta izgubili, videćemo da igramo što bolje možemo“, rekao je Džikić.\nOn je dodao da su u Zagreb na prvu utakmici plej-ofa Jadranske lige doputovali sa 16 igrača, medju kojima je i Kenan Karahodžić, ali koji neće nastupiti.\n„Sutra ćemo videti ko će da igra, pod znakom pitanja su (Džamont) Gordon i Luki (Uroš Luković) koji je imao upalu uha ove nedelje“, rekao je Džikić.\nKapiten Partizana Novica Veličković rekao je da prava borba tek počinje, s obzirom na to da se ušlo u završnicu šampionata.\n„Svi smo se borili da udjemo četiri, sada ide ono pravo, a to je borba za trofej. Kao što sam par puta rekao, trofej niko neće da ti pokloni, moraš da dodješ do njega. Pred nama je ekipa koja nas je dvaput dobila, ali to je sada iza, nadam se dobroj borbi za ulazak u finale“, rekao je Veličković.\nCedevita je u oba ovosezonska duela pobedila Partizan, a trener zagrebačkog tima Veljko Mršić kaže da to nema veliki značaj.\n„Ovo što je bilo do sada to je jedno, sada počinje plej-of, i te prethodne utakmice ne znače ništa, ne znači da smo bolji i ne mogu biti smernica ka prvoj utakmici u plej-ofu. Moramo dobre stvari iz tih utakmice da zadržimo, a one loše da popravimo. Sutra je naš cilj jda budemo maksimalno spremni, želimo da odigramo dobru utakmicu i da odgovorimo na zahteve koje stavimo pred nas i tako da pokušamo da ostvarimo prvu pobedu“, rekao je Mršić.\nPolufinalna serija Jadranske lige igra se na dve pobede, a prvi meč izmedju Cedevite i Partizana igraće se sutra od 19.00 u Zagrebu.


Petina Amerikanaca zapanjila svojim verovanjima o dinosaurusima – 24sata online\nPetina Amerikanaca zapanjila svojim verovanjima o dinosaurusima\n4. Jun, 2021\nKada je “Park iz doba Jure” od blokbastera postao teorija zavere, mnogi su se zapitali kada su istraživanja pokazala da gotovo polovina Amerikanaca veruje da dinosaurusi i dalje postoje u nekim delovima sveta.\nIstraživanje je sproveo “Boat Rocker Studios” koji će uskoro na Diznijevom dečijem kanalu prikazati crtanu seriju “Dino ranč” namenjenu predškolcima.\nIstraživači su anketirali 2.000 odraslih Amerikanaca i otkrili da četiri od 10 ispitanika veruje da su dinosaurusi izumrli pre 2.000 do 10.000 godina, mada je već odavno dokazano da su izumrli pre 66 miliona godina. Pored toga, oko 20 odsto Amerikanaca veruje da su izumrli pre samo 100 godina.\nOko 30 odsto veruje da su dinousauri i ljudi istovremeno živeli na Zemlji. Svaka četvrta osoba veruje da su dinosauri živeli sa slonovima, iako je nauka potvrdila da su slonovi nastali 10 miliona godina posle izumiranja dinosaura.\nOtprilike 54 odsto ispitanika tvrdi da su oni živeli samo u Africi i Severnoj Americi.\nPored toga, svaki od ispitanika je trebalo da imenuje bar četiri vrste dinosaurusa, od više hiljada poznatih, i kao što se očekivalo, većina je znala samo tiranosaurus reksa.\nNešto više od trećine je uspelo da se priseti brontosaurusa koji je postao popularan zbog dečijeg filma “Zemlja pre početka vremena”. Ipak, 54 odsto nije uspelo da imenuje triceratopsa, dinosaurusa sa tri roga, koji se takođe pojavio u pomenutom filmu.\n“Dinosaurusi nas i dalje fasciniraju, i još uvek imamo toliko toga o čemu ne znamo”, kaže paleontolog profesor Stiv Brusati sa Univerziteta u Edinburgu.\n“Nova otkrića do kojih su došle nove generacije naučnika zaista su promenila naučnu percepciju o tome kakvi su zapravo bili dinosaurusi. Sada znamo da su to bile pametne, aktivne, dinamične životinje više poput ptica nego ogromnih ljuspavih guštera, kako ih često prikazuju”, dodaje profesor.\n“Ukoliko želimo da budemo potpuno precizni, dinosaurusi u stvari nikada nisu potpuno izumrli – ptice potiču od dinosaurusa, što ih u stvari čini dinosaurusima”, zaključuje profesor Brusati.\nPočela proizvodnja Sputnika V na Torlaku\nKOMEMORACIJA VLASTI VELISAVLJEVIĆU: Odlazak vedrog čoveka\n“Barcelona Gipsy balKan Orchestra” objavio novi spot (VIDEO)


Specijalni tužilac: Širokov tražio ubistvo Ðukanovića | Autonomija\nTužilaštvo smatra da su Širokov i Popov, zajedno sa državljanima Srbije, organizirali grupu od koje su tražili i ubistvo premijera Crne Gore\nRuski državljanin Eduard Širokov osumnjičen je za pripremanje djela protiv ustavnog uređenja i sigurnosti Crne Gore, što se odnosi na plan za ubistvo tadašnjeg premijera Mila Ðukanovića, izjavio je u nedjelju navečer specijalni tužilac Veljko Rutović.\nRutović je za Radio-televiziju Crne Gore rekao da je za ovo krivično djelo osumnjičen samo Širokov i da je u pitanju djelo posredstvom poticanja, prenosi Tanjug.\nOn je naveo da će se Rusima, ako ne budu izručeni Crnoj Gori, suditi u odsustvu.\nŠutnja iz Rusije\nOsim ovog krivičnog djela, Širokov je osumnjičen i za stvaranje kriminalne organizacije i pokušaj terorizma, objavljeno je na internetskoj stranici RTCG-a.\nŠef crnogorskog ureda Interpola Dejan Ðurović rekao je da su tokom istrage imali kontakt s ruskim kolegama, koje su im polovinom novembra potvrdile brojeve pasoša i adrese Širokova i Vladimira Popova, ali da otad nisu odgovarali na upite iz Crne Gore.\nÐurović je naglasio da, iako je traženo, od Moskve još nisu dobili fotografije tih osoba.\nDodao je da su do ostalih podataka o dvojici ruskih državljana, neophodnih za raspisivanje crvene Interpolove potjernice za Širokovim i Popovim, došli zahvaljujući pomoći policije Srbije.\nInterpol je raspisao potjernice za ruskim državljanima Eduardom Širokovim (45) iz Čita i Vladimirom Popovim (36) iz Kurgana.\nNa internetskoj stranici Interpola objavljene su i potjernice za državljanima Srbije Nemanjom Ristićem (43) iz Beograda i Predragom Bogićevićem (47) iz Kragujevca, osumnjičenima za djela terorizma u pokušaju i stvaranje kriminalne organizacije.\nBogićeviću pritvor, Ristić na slobodi\nSrbijanska policija, prema toj potjernici, uhapsila ih je u petak, kada je Bogićeviću određen ekstradicijski pritvor, a Ristić je pušten na slobodu uz zabranu napuštanja boravišta.\nCrnogorsko tužilaštvo smatra da su Širokov i Popov, zajedno s državljanima Srbije, organizirali kriminalnu grupu od koje su tražili i ubojstvo tadašnjeg premijera Mila Ðukanovića.\nPrema planu kriminalne organizacije, haos u izbornoj noći trebao je početi ispred Skupštine – grupa protestanata koja bi se sukobila s policijom bila bi pod kontrolom Bratislava Dikića i političara iz Demokratskog fronta, čiji identitet tužitelji još nisu otkrili, tvrdi se u proširenoj tužiteljskoj naredbi za provođenje istrage.


Stiga ručna kosilica SCM 240 R cena, cene Srbija, prodaja Beograd Novi Sad Niš\nEPonuda > Mašine & Alati > Mašine i oprema > Kosilice i trimeri > Ručne kosilice za travu > Stiga Ručne kosilice za travu\nStiga ručna kosilica SCM 240 R cene\nTrenutno nemamo slike za Stiga ručna kosilica SCM 240 R\ncena od 6.937,00 din\nEPonuda nije internet prodavnica već Vam omogućava da brzo i lako nađete Stiga ručna kosilica SCM 240 R po najjeftinijoj ceni. Naš cilj je da kupci budu što bolje informisani o ponudi Stiga ručna kosilica SCM 240 R na tržištu Srbije. Vrlo lako nalazite željeni proizvod za kategoriju Ručne kosilice za travu cene, ne morate da lutate od sajta do sajta za Stiga Ručne kosilice za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stiga ručna kosilica SCM 240 R sa PRODAVCEM. EPonuda ne može da garantuje potpunu tačnost specifikacije i slika za Stiga ručna kosilica SCM 240 R. Pre kupovine, podatke za Stiga ručna kosilica SCM 240 R proverite na sajtu PROIZVOĐAČA.\ncena od 18.136,00 din


Katalog radnih mesta u kulturi - Portal Pasaž\nKatalog radnih mesta u kulturi\nPosted: 3. septembra 2015. u 14:14 / by Milunka Nikolić / comments (0)\nNa veb stranici Ministarstva kulture i informisanja dostupna je „Radna verzija Kataloga radnih mesta u kulturi“.\nKatalog predstavlja popis, klasifikaciju i vrednovanje radnih mesta odnosno zvanja. Katalog sadrži i opis radnog mesta, potrebnu stručnu spremu, dodatna znanja i ispite/sertifikate, te potrebno iskustvo za rad na tim poslovima.\nPredlozi za bibliotečko-informacionu delatnost nalaze se na stranicama 76. do 96. Kataloga.\nMinistarstvo kulture poziva stručnu javnost da se na radne verzije kataloga svih podsistema javne uprave pošalju komentari i sugestije na adresu: reformauprave@mduls.gov.rs najkasnije do 1. oktobra 2015. godine.\nUporedo sa ovim vidom javnih konsultacija, Ministarstvo kulture će u saradnji sa resornim ministarstvima organizovati i okrugle stolove tokom septembra 2015. godine, o kojima će blagovremeno obavestiti javnost – stoji na sajtu Ministarstva.\n„Radna verzija Kataloga radnih mesta u kulturi“ (.pdf) može se preuzeti ovde.\nwww.bds.rs, 2. septembar 2015. godine.


Vrelo Bioštica – Pozitivno poslovanje prošle godine | Palelive.com\nPočetna Regija Sokolac Vrelo Bioštica – Pozitivno poslovanje prošle godine\nVrelo Bioštica – Pozitivno poslovanje prošle godine\nSOKOLAC – Javno komunalno preduzeće vodovod i kanalizacija “Vrelo Bioštica” iz Sokoca, koje se nalazi u stečaju, prošle godine je pozitivno poslovalo, te su sve obaveze za plate zaposlenim izmirene.\nStečajni upravnik ovog preduzeća Radoimir Jokić rekao je juče Srni da su izmirene obaveze dobavljačima, te da se radi na uređenju imovinskih odnosa i procjeni imovine, na otpisu zastarjelih potraživanja, kao i na usaglašavanju potraživanja sa korisnicima vode.\nJokić je napomenuo da je u ovom preduzeću stečajni postupak pokrenut prije godinu dana, a da je u toku reorganizacija firme, koja ima 40 zaposlenih radnika.\nPrema njegovim riječima, finansijska sredstva se ulažu na tekuće održavanje vodovodne i kanalizacione mreže, tako da je snabdijevanje stanovništva vodom uredno.\nJokić je istakao da će u narednom periodu biti pojačana naplata značajnih potraživanja od korisnika za utrošenu vodu, a radiće se i na djelimičnom namirenju stečajnih povjerilaca.\nPrethodni članakGalić – Predsjednik sindikata zloupotrebljava funkciju\nNaredni članakSaopštenje za javnost Civilne zaštite opštine Višegrad


Nakon projekta “Jezici i nacionalizmi”, koji se bavio kompleksnim pitanjem realnosti postojanja četiri politička jezika u regionu, kao i nakon njegovog velikog finala – Deklaracije o zajedničkom jeziku, na kojoj je radilo 30 lingvista i drugih eksperata i koju je svojim potpisima podržalo oko deset hiljada ljudi iz čitavog regiona Zapadnog Balkana – Udruženje KROKODIL je od 2018. godine realizovalo projekat pod nazivom “Ko je prvi počeo? – Istoričari protiv revizionizma”.\nU toku ovog dvoipogodišnjeg projekta organizovane su dve velike konferencije u Beogradu i Novom Sadu, dvonedeljni rezidencijalni boravci za istoričare iz regiona, seminari za nastavnike i profesore istorije u Subotici, Novom Pazaru, Leskovcu i Beogradu kao i tri letnje škole namenjene studentima iz regiona.\nZavršna konferencija projekta “Ko je prvi počeo? – Istoričari protiv revizionizma” u okviru koje će biti objavljena Deklaracija na kojoj su radili neki od najeminentinijih istoričara iz Srbije i regionalnih zemalja održaće se u Centru za kulturnu dekontaminaciju u Beogradu u subotu 13. juna od 19 sati.\nTags: CZKD, istoričari, istoričari protiv revizionizma, ko je prvi počeo, Krokodil, revizionizam


Telekom Srbija omogućava razvoj IT biznisa u Srbiji - SMT\nHome » Posts » Telekom Srbija omogućava razvoj IT biznisa u Srbiji\n16 November 2016 | Biznis, Gadget, Popularan\nTelekom Srbija pokrenuo je program “mts startap ubrzanje” namenjen polaznicima Startap Akademije koja je po peti put otvorila vrata Startita za preduzetnike na polju informaciono-komunikacionih tehnologija u Srbiji.\n“U okviru saradnje sa udruženjem SEE ICT i opredeljenjem kompanije da doprinosi razvoju preduzetništva na polju IKT u zemlji, Telekom Srbija je podržao Startap Akademiju, budući da ona pruža mogućnost domaćim IT preduzetnicima da nauče kako da na pravi način realizuju poslovne strategije, smanje rizik i povećaju šanse za uspeh svojih kompanija. Kako pokretanje biznisa, naročito po prvi put, predstavlja veliki izazov, Telekom Srbija je pored mentorske podrške, cloud servisa i interneta, obezbedio značajna finansijska sredstva, bez dodatnog uslovljavanja u smislu udela u budućim kompanijama” – izjavio je Milan Simić, izvršni direktor Telekoma Srbija za IT i ICT servise.\n“Mnogi srpski startapi su prerasli u uspešne kompanije i dokazali da je itekako moguće pokrenuti i razviti globalno uspešnu kompaniju odavde, uz malo talenta i dosta rada i volje. Polaznicima pete generacije Startap Akademije pomoći ćemo da ostvare uspeh, a ove godine fokusirali smo se na timove koji već sada pokazuju spremnost da njihovi proizvodi pokažu konkurentnost na globalnom tržištu. Verujemo da će znanje i iskustvo naših predavača i mentora, od kojih će neki biti i iz kompanije Telekom Srbija, značajno pomoći mladim startapima u poslovnom sazrevanju”, izjavio je Vladimir Trkulja, jedan od osnivača Startita.\nProgram “mts startap ubrzanje” nastoji da pruži dodatni podsticaj domaćoj startap zajednici i preduzetnicima koji su spremni da svojim inovativnim proizvodima konkurišu na globalnom tržištu. Na taj način, Telekom Srbija omogućava bolje uslove za razvoj domaće IT scene, a time i celokupnog poslovnog ambijenta u Srbiji.\nSamsung počeo program zamene Galaxy Note7 u Srbiji\nAvion na sunčevu energiju Solar Impulse 2 prizemljen zbog kvara\nUskoro nacionalno telo za bezbednost interneta


NASTAVLJA SE TREND DOBRE SARADNJE SLOVENAČKIH I SRPSKIH PRIVREDNIKA\nViše od 40 privrednika i preduzetnika iz Slovenije sastalo se danas u Privrednoj komori Srbije-Privrednoj komori Beograda sa srpskim kolegama, gde su razgovarali o novim modelima saradnje, koji mogu značajno uticati na širenje poslovanja kompanija obe zemlje.\nSektor preduzetništva PKS, u saradnji sa PK Beograda, organizovao je okrugli sto na temu "Poslovna saradnja Beograda, Lenarta i Maribora", koji je za kompanije, pretežno građevinske oblasti i turizma iz Slovenije i Srbije, bio dobra prilika da se iznesu predlozi za unapređenje poslovne saradnje, ali i kakva su očekivanja od potencijalnih poslovnih aranžmana.\n"Ovako brojna privredna delegacija iz Slovenije je pokazatelj velikog interesovanja za širenjem poslovne saradnje, koja je i do sada bila dobra, ali prostora za unapređenje uvek ima", rekla je Branislava Simanić, direktor Sektora preduzetništva Privredne komore Srbije. Ona je istakla da bi sajamske manifestacije i poslovni susreti trebalo da budu samo deo aktivnosti od zajedničkog interesa za privrednike i preduzetnike Maribora, Lenarta i Beograda. "Kontinuirano informisanje u oba smera o privrednom ambijentu, o mogućnostima ulaganja, učešća u projektima, zakonskim procedurama i brojnim ekonomskim pitanjima je nešto što mora postati svakodnevna praksa, koja će privrednicima skratiti put do sklapanja poslovnih aranžmana. Uloga komora je od posebnog značaja, jer one, na jednom mestu, pružaju objedinjene informacije koje su od ključnog značaja za poslovanje", naglasila je Simanić.\nStanislav Bernjak, predsednik Obrtničke komore Lenart predvodio je delegaciju, koja je, nakon obilaska nekoliko destinacija u Srbiji, prepoznala potencijal vredan ulaganja.\nSrpski preduzetnici i privrednici su pokazali veliki optimizam u vezi održavanja skupa.\nMilivoje Kocić, predsednik Opšteg udruženja preduzetnika Rakovice je čvrstog uverenja da će preduzetnici beogradske ooštine Rakovica danas postići i konkretan poslovni dogovor.\n"Prisutno je deset firmi iz opštine Rakovica, iz oblasti turizma, građevinarstva, tekstilne industrije i saobraćaja. Verujemo da će iz razgovora koje budemo danas vodili proisteći poslovni rezultat", rekao je Kocić\nSlovenačka delegacija iskazala je veliko interesovanje za projekat "Beograd na vodi", te je na njihov zahtev organizovan obilazak gradilišta.


HUMANOST NA MARAKANI: Fudbaleri Zvezde sa razlogom nose majice sa likom Tijane Jurić\nNenad Kis\t 27.10.2015. 17:59h 00:00h\nDok su fudbaleri uzeli učešće u akciji za pomoć u lečenju Nine i Martina Poša, navijači su dobrovoljno davali krv\nNa Marakani je danas bio dan za humanost.\nFudbaleri Crvene zvezde su takođe podržali akciju Fondacije Tijana Jurić i kupili majice za lečenje dva deteta – 15 godišnje Nine Spremović, koja boluje od akutne monoblastne leukemije za čije lečenje je neophodno presađivanje koštane srži, i 13-godišnjeg Martina Poše, koji od rođenja pati od hidrocefalusa, takozvane “vodene glave”.\n– Fudbaleri Crvene zvezde pomogli lečenje Nine i Martina Poša … Delije su prve podržale “Tijanin zakon”. Iako sam navijač mog Spartaka moram reći jedno veliko HVALA na svemu učinjenom za Fondaciju Tijana Jurić, za Tijanin zakon i naravno za bolesnu decu Srbije – komentar osnivača Fondacije Igora Jurića na Fesjbuku.\nFudbaleri Zvanična prezentacija FK Crvena zvezda pomogli lecenje Nine i Martin Posa ... Delije su prve podrzale "...\nPosted by Jurić Igor on уторак 27. октобар 2015.\nSa druge strane navijači su na stadionu organizovali akciju dobrovoljnog davanja krvi. Akcija “crveno-bela krv” do sada je uspešno organizovana čak sedam puta. Do sada, prikupljeno je ukupno više od 1500 jedinica krvi. Dosadašnji rekord je 405 jedinica u jednom danu, i cilj je da bude oboren.\nCrvena zvezdaFudbalTijana Jurićdobrovoljno davanje krvi


ZABRANJEN ALKOHOL NA OLIMPIJSKIM IGRAMA U TOKIJU | RTVUSK.ba\n-\tOrganizatori Olimpijskih igara (OI) u Tokiju, koje počinju za mjesec dana, odlučili su da zabrane prodaju alkohola na svim mjestima gdje će se održavati takmičenja, pošto su prethodno odobrili prisustvo do 10.000 gledalaca po takmičenju...\nTOKIO, 23. juna - Priprema Olimpijskih igara se nastavlja uprkos tome što su ljekari zabrinuti da bi poslije moglo da dođe do ponovnog širenja koronavirusa.\nMediji prenose da su organizator razmatrali da ipak odobre alkohol, ali su odustali poslije negativne reakcije javnosti.\n"Prateći savjete eksperata, organizatori su odlučili da ne prodaju alkoholna pića na mjestima gdje će se odigravati takmičenja, kako bi spriječili širenje virusa", rekao je predsjednik OI u Tokiju Seiko Hašimoto.\nProdaja alkohola zabranjena je u Tokiju pošto su ljekari upozorili da bi konzumiranje moglo da podstakne bliske kontakte među ljudima, da uzrokuje da ljudi glasno govore i budu blizu jedni drugih u barovima.\nLjekari su negodovali i zbog odluke da se dozvoli prisustvo publike, i rekli da je odsustvo gledalaca najmanje rizička opcija održavanja OI.\nUprkos tome, organizatori su dozvolili do 10.000 ljudi po takmičenju, s tim što posjetioci iz inostranstva neće moći da dođu.\nHašimoto je rekao da je svjestan da svaki gledalac nosi rizik sa sobom, ali da se pokazalo da turniri i takmičenja nisu izvorišta zaraze.\nOrganizatori su saopštili i da razmatraju da li da publici dozvole prisustvo na noćnim mečevima.\nPremijer Japana Jošihide Suga nije isključio mogućnost da OI budu održane bez publike u Tokiju, ako u tom gradu zbog COVID-19 bude proglašeno vanredno stanje.


Koliko su bezbedne Android aplikacije | Erste Bank Serbia Blog\n/ Koliko su bezbedne Android aplikacije\nU Google Play prodavnici aplikacija za Android uređaje nedavno je otkriveno više od 400 malicioznih (zlonamernih) aplikacija.\nOve maliciozne aplikacije su maskirane u naizgled obične aplikacije (najčešće neke igre), ali u pozadini su imale funkcionalnosti da se povezuju sa serverom koji je pod kontrolom napadača i omogućava komunikaciju i slanje naredbi napadača inficiranom uređaju. Jednom kada se instalira maliciozna aplikacija, napadaču je omogućeno da pristupi uređaju i sa tog uređaja pristupi dalje svim korporativnim resursima kojima sam uređaj ima pristup (mejlovima i prilozima iz mejlova, svim informacijama snimljenim na mobilnom uređaju). Napadač dodatno ima kontrolu nad uređajem i može ga koristiti za druge napade, na primer DDoS (Distributed Denial of Service napad koji čini mrežu, računar ili neki drugi deo infrastrukture nedostupnim drugim korisnicima) ili SPAM napade (slanje neželjene pošte sa korisnikovog uređaja).\nNeke od ovih malicioznih aplikacija su imale između 100.000 i 500.000 instalacija pre nego što su uklonjene sa Google Play prodavnice.\nPored toga što uvek instalirate aplikacije sa Google Play prodavnice a ne sa nekih neproverenih repozitorijuma, dodatno obavezno proverite:\nRecenzije i ocene aplikacije koju želite da instalirate.\nDodatne informacije o aplikaciji na internetu i zvaničnom sajtu proizvođača.\nKoliko korisnika je instaliralo tu aplikaciju (ako je to mali broj korisnika ili ako ima ime slično nekoj popularnoj aplikaciji a mali broj instalacija, onda je verovatno u pitanju lažna aplikacija).\nKoje dozvole zahteva aplikacija pri instalaciji (nije logično da, na primer, konvertor valuta zahteva pristup SMS porukama, takve aplikacije nemojte instalirati).\nDa li vam je stvarno neophodna ta aplikacija (često instaliramo veliki broj aplikacija samo da bismo ih isprobali i videli kako rade, pokrenemo je jednom do dva puta i onda potpuno zaboravimo na nju).\nOdeljenje upravljanja rizicima bezbednosti\nTags: android, aplikacije, internet, onlajn bezbednost


Ministarka pravde: Neopravdane kritike Haškog tribunala da Srbija ne saradjuje\nBeta 1. novembra 2017. 15:25\nMinistarka pravde Srbije Nela Kuburović izjavila je danas, u razgovoru sa predsednikom Medjunarodnog krivičnog suda za bivšu Jugoslaviju (MKSJ) Karmelom Adjijusom, da je Srbija ispunila gotovo sve zahteve tribunala i da su zato neopravdane kritike koje dolaze o izostanku saradnje.\nU saopštenju se navodi da je predsednik MKSJ ukazao da saradnja Srbije sa Tribunalom ne postoji u poslednjih godinu i po dana, jer Srbija nije izručila troje radikala, ali da je ministarka Kuburović istakla da je postojao veći broj zahteva Tribunala u tom periodu na koje je Srbija pozitivno odgovorila, a da je poslednji medju njima dostavljanje transkripata srpskih sudova u procesu saslušavanja radikala.\nKada je u pitanju konkretno izručenje, ministarka je rekla da će Srbija poštovati pravosnažne odluke svog suda, koji je rekao da ne postoje uslovi za njihovo izručenje.\nOna je, takodje, izrazila zabrinutost za uslove izdržavanja kazni srpskih osudjenika koji borave u zatvorima u Estoniji, navodeći da je tim povodom već dva puta pisala MKSJ, a da je izostala adekvatna reakcija.\nU vezi sa zdravstvenim stanjem optuženika Ratka Mladića, Kuburović je istakla da je Srbija i povodom zahteva za njegovo adekvatno lečenje u više navrata, zajedno s njegovom odbranom, tražila preispitivanje da li Tribunal njemu obezbedjuje neophodnu zdravstvenu negu, tražeći da doktor iz Srbije obavi pregled.\nAdjijus je istakao da pažljivo prati zdravstveno stanje Mladića i da će učiniti sve što je u njegovoj nadležnosti da se zahtevi Srbije razmotre.


Italijanska kompanija „Selettra“ svečano otvorena u Šapcu – Podrinske\nItalijanska kompanija „Selettra“ svečano otvorena u Šapcu\nU prisustvu italijanskog ambasadora i predstavnika Grada\nItalijanska kompanija „Selettra“, specijalizovana u oblasti prozvodnje električnih instalacija za kućne aparate, svečano je otvorena danas u Šapcu, u prisustvu rukovodstva, italijanskog ambasadora Karla Lo Kaša, predstavnika Grada i gostiju. Do kraja godine zaposliće 40 ljudi, a u narednih godinu i po dana 150 radnika, objasnio je direktor Nemanja Jovanović.\nPobednička saradnja na obostranu korist\nIzvršni direktor kompanije Selettra group Luca Antognozzi rekao je da otvaranjem fabrike započinju novu stvarnost u gradu i da ih je vizija koju su sledili dovela do toga da investiraju u Šapcu.\n-U Srbiji, naročito u Šapcu, pronašli smo dobru klimu za razvoj, ne samo italijanskih kompanija i nadamo se da ćemo imati uspeha u radu. Prošle godine smo započeli istraživanje ovog regiona u saradnji sa Konfindustrijom Srbija i došli dao zaključka da je saradnja Italije i Srbije zaista izuzetna u ovom području. Naročitu zahvalnost dugujem gradonačelniku i Gradu Šapcu, jer su od prvog susreta otvorili svoja vrata i omogućili ulaganje i razvoj našoj firmi. Želimo da spojimo naše iskustvo i znanje sa onim što vi imate i na taj način stvorimo pobedničku saradnju na obostranu korist- rekao je Antognozzi.\nAmbasador je istakao da mu je veliko zadovoljstvo što prisustvuje otvaranju nove italijanske fabrike u Šapcu, te da je prisustvo italijanskih kompanija rezultat odlične saradnje sa gradskom vlašću.\n-Šabac je grad sa kojim italijanski privrednici imaju poseban odnos, što pokazuje i značajno prisustvo brojnih italijanskih preduzeća, koja zapošljavaju stotine radnika u ovom gradu. Mi imamo kompanije u Zrenjaninu i Subotici, ali najviše u Šapcu i taj rast će se nastaviti. Mala i srednja italijanska preduzeća ovde nalaze povoljne okolnosti za razvoj. Svojim prisustvom ovde šaljemo snažnu poruku o značaju naše saradnje. Rast broja naših kompanija u Šapcu je potvrda da ćemo nastaviti da ulažemo u ovu zemlju, jer verujemo da zajednička saradnja može omogućiti zajednički razvoj- poručio je Lo Kašo.\nU Šapcu radi 11 italijanskih kompanija\nU Šapcu posluje 11 italijanskih kompanija u kojima radi 450 ljudi. Tri investitora su došla ove godine, što pokazuje da ovaj grad jeste otvoren i prijateljski, da vodi računa o svakom ko čini našu veliku poslovnu porodicu i kao takav je dobro mesto za investiranje, istakao je gradonačelnik Šapca Nebojša Zelenović.\n-Grad Šabac je najbolje mesto za investiranje u Srbiji, ima najveću industrijsku zonu i najbolje uslove u kojima ljudi rade. Svaka kompanija nam je podjednako važna i mi smo tu da odgovorimo njenim potrebama, kako bi svi koji posluju u našem gradu ispunili našu osnovnu politiku- da ljudi zarade više. Investitori nisu dobili subvencije, ni od grada, ni od države, a ipak dolaze. Ako je to moguće u Šapcu, znači da je moguće u celoj Srbiji- podvukao je Zelenović.\nDirektorka Konfindustrije Srbija Irena Brajović navela je da su ponosni što se italijanska kompanija otvara baš u Šapcu, gradu privrede, malih i srednjih preduzeća, privrednom ambijentu koji je njima blizak.\n-Današnji projekat smatramo i našim, zbog aktivnosti koje smo sa kompanijom „Selettra“, aktivnim članom Konfindustirje, sproveli. Mi su svom članstvu imamo 150 hiljada kompanija u svim industrijskim sektorima i uvek preporučujemo Šabac kompanijama koje traže dobar privredni ambijent i dobru saradnju, ne samo sa lokalnom samoupravom, već i svima onima koji govore istim jezikom biznisa- naglasila je Brajovićeva.\nKompanja „Selettra“ osnovana je 1974. godine u italijanskoj pokrajini Markea. Tokom proteklih decenija, sa više od 400 saradnika, zahvaljujući važnim partnerstvima širom Evrope, postigla je značajan i kontinuiran rast. Kao strateški partner važnih svetskih grupa u oblasti proizvodnje kućnih aparata, pozicionirala se kao mala, ali veoma važna internacionalna kompanija, uz značajne investicije u invoaciju proizvodnje. „Selettra“ je danas u mogućnosti da odgovori na zahteve klijenata širom Evrope, Rusije i Bliskog istoka, a više od 20 godina prisutna je na Severnoafričkom i kineskom tržištu.


Slogan „Kupujmo domaće jer domaće se se voli jače“ prati i Konzumovu marketinšku kampanju, koja je pokrenuta uporedo sa svim ostalim aktivnostma, kako bi dodatno podsjetili kupce na prednosti i značaj odabira domaćih proizvoda.\nKonzum BiH pokrenuo je inicijativu još jače podrške domaćim proizvođačima te stavio na raspolaganje vlastite kanale prodaje i dodatna mjesta na policama, kako bi se umanjio udar na bosanskohercegovačku privredu prouzrokovan pandemijom korona virusa, a cilj je prije svega pomoći opstanku domaćih proizvođača i sačuvati postojeća radnih mjesta.\nPod sloganom „Kupujmo domaće jer domaće se se voli jače“ Konzum je pokrenuo niz aktivnosti koje će se dugoročno provoditi, kako bi se znatno ojačala saradnja sa domaćim proizvođačima. Najveći naglasak je stavljen na povećan otkup domaćeg voća i povrća iz svih krajeva Bosne i Hercegovine, te je tako planirano da se otkupi više od 10.000 tona domaćeg voća i povrća do kraja godine. Značajan fokus u prvom valu stavlja se na saradnju sa domaćim proizvođačima mliječnih proizvoda, koji su na policama Konzuma zastupljeni sa značajanim udjelom od 70%, zatim domaćim uzgajivačima pilećeg mesa koji imaju udio čak 88%, te dobavljačima pekarskih proizvoda kojima pripada 84% udjela. Prvi koraci su već realizovani, tako da kupci značajne promjene već mogu primijetiti na policama Konzuma.\n„Drago mi je da smo i u ovim vrlo neizvjesnim okolnostima, koje umnogome otežavaju obavljanje svakodnevnih radnih obaveza, uspjeli reagovati brzo i odgovorno i pokrenuti inicijativu za koju očekujemo da će dati izuzetno dobre rezultate. Svaki domaći proizvod koji naši kupci odaberu, znači dodatni poticaj za oživljavanje i nastavak normalnog funkcionisanja kako malih poljoprivrednih obrta, tako i većih proizvodnih kapaciteta. Ovo je zajednički interes svih nas, ka osiguranju stabilnije budućnosti i zato vjerujem da će to naši kupci prepoznati i podržati“ – izjavio je Nihad Imširović, direktor Konzuma.\nSlogan „Kupujmo domaće jer domaće se se voli jače“ prati i Konzumovu marketinšku kampanju, koja je pokrenuta uporedo sa svim ostalim aktivnostma, kako bi dodatno podsjetili kupce na prednosti i značaj odabira domaćih proizvoda. Ujedno za kupce je osigurana odabrana ponuda domaćih proizvoda, dostupna u aktuelnom Konzum katalogu uz akcijske cijene, a isto kupce očekuje i u narednim katalozima.


Opštine se izjašnjavaju o deklaraciji za zabranu GMO\nAktuelno / Štampa / Opštine se izjašnjavaju o deklaraciji za zabranu GMO\nObjavljeno 14.02.2013. na Beta\nDatum: 14.02.2013.Izvor: Beta\nTom deklaracijom, koju su predložili Zeleni Srbije, predviđa se da i lokalne samouprave proglase svoje opštine teritorijama bez GMO.\n„Obzirom da je lokalna samouprava u Čačku prva donela odluku o usvajanju ovog predloga, imam sastanak sa predstavnicima tog grada i očekujem da se ova tačka dnevnog reda nađe na narednom zasedanju gradskog parlamenta Kraljeva“, rekao je Jovanović.\nPredsednik Ekološkog pokreta „Ibar“ u Kraljevu Miroslav Pavlović je kazao da se taj pokret protivi gajenju i upotrebi GM proizvoda.\n„Mi smo poljoprivredna zemlja i imamo mogućnosti za gajenje zdrave organske hrane, pa ne vidim razlog da bi se GMO uopšte gajio kod nas.\nJedini koji bi imali koristi od toga su velike korporacije sa kojima je teško izboriti se“, smatra Pavlović.\nI odbornici opštine Kuršumlija će razmatrati predlog Zelenih Srbije na narednoj sednici lokalnog parlamenta, rekao je za agenciju Beta stručni saradnik za poljoprivredu u toj opštini Jovica Đinović.\n„Poljoprivrednici se ovde bave isključivo proizvodnjom organske hrane i koriste sve prednosti nezagađene životne sredine“, kazao je Đinović.\nU Skupštinu opštine Prijepolje takođe je stigla Deklaracija stranke Zeleni Srbije kojom se traži zabrana gajenja i upotrebe GMO.\n„Taj predlog deklaracije će biti uvršten u procedure priprema sednica Skupštine opštine“, rekao je agenciji Beta predsednik opštine Prijepolje Vukosav Tomašević.\n„Založiću se da predlog deklaracije što pre bude na dnevnom redu Skupštine opštine Prijepolje“, rekao je Tomašević.


Od 11. oktobra ukida besplatno testiranje na kovid - BIGportal.ba\nOd 11. oktobra ukida besplatno testiranje na kovid\n10 Avgusta, 2021 10 Avgusta, 2021 0125\nU Nemačkoj od 11. oktobra testiranje građana na korona virus više neće biti besplatno, kako bi se ljudi ohrabrili da se vakcinišu, najavila je danas kancelarka Angela Merkel.\nOna je nakon razgovora o pandemiji s čelnicima 16 nemačkih pokrajina rekla da će se od građana koji žele da posećuju javna mesta zahtevati da budu vakcinisani, da imaju negativan rezultat na kovid-test ili potvrdu da su preležali kovid-19, prenosi AP.\nMerkel je istakla da Nemačka ima dovoljnu količinu vakcina za kopletno stanovništvo, od kojeg je više od polovine već potpuno imunizovano.\nOna je poručila da Nemačka mora da ubrza kampanju vakcinacije protiv kovida-19 kako bi izbegla preopterećenje svog zdravstvenog sistema.\n“Loša vest je da se tempo vakcinacije značajno usporio. Nadam se da ćemo ga ponovo ubrzati posle odmora”, izjavila je Merkelova na konferenciji za novinare nakon razgovora sa lokalnim rukovodstvima, prenosi Rojters.


10 najboljih hotela u blizini: Uzupis - TripAdvisor\nNajbolji hoteli u blizini: Uzupis, Vilnius\nČitajte komentare o: Uzupis\n89 od 518 objekata odgovara vašim filterima. Obriši sve filtere\nFiltrirajHoteli50 km od lokacije Uzupis\n1,7 km od: Uzupis\n0,3 km od: Uzupis\nBr. 1 u pogledu odnosa cena/kvalitet od 109 hotela u Vilnius\nBr. 2 u pogledu odnosa cena/kvalitet od 109 hotela u Vilnius\n0,5 km od: Uzupis\nBr. 3 u pogledu odnosa cena/kvalitet od 109 hotela u Vilnius\n0,6 km od: Uzupis\nBr. 4 u pogledu odnosa cena/kvalitet od 109 hotela u Vilnius\nBr. 5 u pogledu odnosa cena/kvalitet od 109 hotela u Vilnius\n2,7 km od: Uzupis\nBr. 6 u pogledu odnosa cena/kvalitet od 109 hotela u Vilnius\n0,4 km od: Uzupis\nBr. 7 u pogledu odnosa cena/kvalitet od 109 hotela u Vilnius\nBr. 8 u pogledu odnosa cena/kvalitet od 109 hotela u Vilnius\n1,0 km od: Uzupis\nBr. 9 u pogledu odnosa cena/kvalitet od 109 hotela u Vilnius\n0,8 km od: Uzupis\nBr. 10 u pogledu odnosa cena/kvalitet od 109 hotela u Vilnius\n0,9 km od: Uzupis\nBr. 11 u pogledu odnosa cena/kvalitet od 109 hotela u Vilnius\n1,1 km od: Uzupis\nBr. 12 u pogledu odnosa cena/kvalitet od 109 hotela u Vilnius\nBr. 13 u pogledu odnosa cena/kvalitet od 109 hotela u Vilnius\nBr. 14 u pogledu odnosa cena/kvalitet od 109 hotela u Vilnius\nBr. 15 u pogledu odnosa cena/kvalitet od 109 hotela u Vilnius\nBr. 16 u pogledu odnosa cena/kvalitet od 109 hotela u Vilnius\n0,7 km od: Uzupis\nBr. 17 u pogledu odnosa cena/kvalitet od 109 hotela u Vilnius\n0,1 km od: Uzupis\nBr. 18 u pogledu odnosa cena/kvalitet od 109 hotela u Vilnius


Još samo jedan korak do RIA: Srbija pobedila Češku i zakazala duel sa Portorikom - Sjajne Vesti\nAutor Vedran Martinović 09.07.2016 Nema komentara\nKošarkaši Srbije su stigli samo na korak do RIA. Pobedom nad Češkom rezultatom 96:72 (26:17, 19:19, 28:22, 23:14), pred oko 13.000 gledalaca, Srbija je obezbedila finale i izgledne šanse da se spakuje i otputuje u RIO.\nTokom meča naši momci su igrali tek toliko da ostvare pobedu. Meč je otpočeo trojkama srpskih reprezentativaca i već na početku napravili su razliku koju su držali do kraja meča.\nBogdan Bogdanović je pokazao odličnu igru i postigao 21 poen, a Nikola Jokić ga je pratio sa 19 poena i sjajnom igrom pod košem. Kapiten Teodosić je postigao 16, dok se sa 12 poena pridružio i Raduljica. Sa druge strane Satoranski je postigao 14 i Jan Veseli 12 poena.\nInteresantan detalj se desio na početku meča kada su navijači (većinom „grobari“) ovacijama pozdravili Jana Veselog koji pamte sjajne utakmice koje je Veseli odigrao za Partizan i koji cene njegovu ljubav prema Srbiji.\n- Bogdanović 21 (8sk i 3as)\n- Jokić 19 (8sk)\n- Teodosić 16 (6as)\n- Raduljica 12 (6as)\n- Kalinić 8\n- Birčević 5 (5sk)\n- Nedović 4 (5as)\n- Marković 4\n- Simonović 3\n- Jović 2 (5sk)\n- Štimac 2\n- Satoranski 14 (7sk i 7as)\n- Veseli 12\n- Auda 10\n- Velš 10\n- Hruban 7\n- Benda 5\n- Paliza 5\n- Šilb 3\n- Pumprla 2\n- Houska 2\n- Kriz 2\nNaš selektor Aleksandar Saša Đorđević je izjavio:\n„Na pravi način smo ušli u meč, sa jasnom slikom kako treba da igramo. Mislim da su igrači od početka do kraja imali koncentraciju, pre svega odbrambenu, na šta se nadovezala igra u napadu. Mislim da nismo težili atraktivnim potezima, ali ih je bilo i je to je dobra odlika ove ekipe. Čak 28 asistencija pokazuju da igramo timsku košarku. Da postoje asistencije u odbrani, mislim da bismo imali isto toliko, jer momci igraju jedni za druge. Razmišljam o narednom meču, da smirim glave. Nema poletanja, još jedna utakmica, kao da nismo igrali prvu. Staro je košarkaško pravilo da nikad nije lako pobediti dva puta istu ekipu na takmičenju, ali moramo to da prevaziđemo. Razmišljamo samo o finalu i kako da sručimo svu energiju na parket. Daćemo sve od sebe da pobedimo. Znamo šta je njihova snaga, ali znamo i našu.“\nBez obzira što je Srbija pobedila neugodni Portoriko u prvoj utakmici, sada su ekipe uigrane pa možemo očekivati veoma uzbudljiv i neizvestan meč.\nKo će izboriti vizu za RIO ostaje da vidimo od 21:00h kada se igra meč u Beogradskoj Kombank Areni.\ntop vesti, beograd, košarkaska reprezentacija srbije, sjajne vesti, aleksandar sasa djordjevic, kosarkasi, rio 2016, beogradska arena, milos teodosic, bogdan bogdanovic, miroslav raduljica, nikola jokic, kvalifikacioni turnir, na putu za rio\nJoš samo jedan korak do RIA: Srbija pobedila Češku i zakazala duel sa Portorikom postavio Vedran Martinović 09.07.2016


Obrazovanje /Projekt "Devedesete.net" – platforma za izučavanje i istraživanje rata / Radio Sarajevo\nObrazovanje / Projekt "Devedesete.net" – platforma za izučavanje i istraživanje rata\n28. 03. 2018. u 14:02:00 Radiosarajevo.ba\nUdruženja nastavnika historije iz regiona, pod vodstvom evropskih edukatora, pokrenula su novu web stranicu s materijalima koje mogu koristiti svi oni koji žele podučavati teme iz devedesetih godina prošlog stoljeća.\nInternet stranica pod nazivom Devedesete.net (LINK)– u čijem kreiranju su učestvovali historičari iz Bosne i Hercegovine, Crne Gore, Hrvatske i Srbije – rezultat je dvogodišnjeg projekta “Učenje historije koja to još nije” i pruža materijal nastavnicima i istraživačima o tome kako podučavati historiju ratova devedesetih godina na prostoru bivše Jugoslavije.\n“Ovo je period koji se pamti na različite i često vrlo suprotstavljene i međusobno isključujuće načine. Dok neki smatraju da upravo zbog toga ovaj period historije još uvijek ne predstavlja prošlost koja bi se trebala izučavati, Asocijacija evropskih edukatora historije EUROCLIO u saradnji s partnerima iz regije pokrenula je projekat koji u fokusu ima pitanje na koji način poučavati o temama ratova na prostoru bivše Jugoslavije”, navodi se na stranici.\nHistorija ratova vođenih tokom devedesetih godina na prostoru bivše Jugoslavije predstavlja dosta osjetljivo i kontroverzno pitanje u svim zemljama, navode kreatori nove stranice te dodaju su ove teme u nekim zemljama regiona potpuno uvedene u nastavu, a negdje samo djelimično ili nikako.\nAleksandar Todosijević iz Udruženja za društvenu istoriju Srbije Euroclio, koji je radio na kreiranju stranice, kaže da je trenutna situacija u regiji takva da “Hrvati još žive u devedesetim, u Srbiji se pretvaraju kao da se devedesete nisu ni desile, dok je u BiH najveći haos zbog velikog broja nastavnih planova i programa”.\nTodosijević pojašnjava da su preporuke na stranici sačinili stručnjaci, prije svega metodičari historije.\n“Naša je ideja bila da pokažemo nastavnicima da postoje i materijali van kurikuluma koji mogu da se koriste u predavanju o ratovima devedesetih na moderan i odgovoran način. To su razne baze, literatura, dokumentarni i igrani filmovi, muzejske postavke, memorijali, kao i projekti raznih nevladinih organizacija”, kaže Todosijević i dodaje da su i presude Haškog tribunala među materijalima.\nU preporučenim materijalima na stranici Devedesete.net nalaze se i oni za dva filma Balkanske istraživačke mreže Bosne i Hercegovine (BIRN BiH) – Nedostaješ mi…, dokumentarac o patnjama i stvarnosti s kojima se suočavaju ljudi što su tokom mirnodopskog i ratnog perioda izgubili članove porodice, te Nečujni krik, koji govori o traumama koje još uvijek, dvadeset godina nakon završetka rata u BiH, osjećaju žrtve seksualnog zlostavljanja.\nStručnjaci iz regije i Evrope prepoznali su i ostale materijale dostupne na portalu BIRN-a BiH Detektor.ba kao vrijedne za izučavanje ove tematike.\nPrema Todosijeviću, nastavnici će, koristeći ove materijale, djecu učiti pomirenju, a ne stvarati nove konflikte.\n“U javnosti se uvijek govori o ‘svojim’ žrtvama, svaka strana smatra da su najviše stradali, i ako bi se predavalo na takav način, kod djece bi se izazvala ljutnja ili bi se razvila neka vrsta mržnje, i to bi bila odlična priprema za nove konflikte i sukobe”, zaključuje Todosijević.\nPredavanje o “historiji koja to još nije” mora biti odgovorno, prije svega zbog budućih generacija, dodaje on.\nTagovi: historija regija projekt nastavnici djeca pomirenje\nWikipedia / Historijski revizionizam: Kako se umanjuje zločinački značaj Jasenovca\nSastanak s Mogherini / Vučić: Ni sa Srbijom ni sa Srbima se više ne mogu igrati\nSrbija / Vođa "Srbske časti" Vučiću: Spremni smo na opću mobilizaciju\nBrza akcija / Vatrogasci s Brača po teškom terenu došli do aviona i spasili tri osobe\nUžas / Horor u Srbiji: Muškarac prerezao sebi vrat u blizini Doma zdravlja\nOtok Brač / Sve hitne službe jure na mjesto nesreće: Srušio se avion u Hrvatskoj


Svečano obilježeno 17 godina rada Policije Brčko distrikta BiH\n12.9.2017. Uz prisustvo brojnih zvanica danas je održan Police fest, manifestacija kojom se svečano obilježava 17. godina od osnivanja Policije Brčko distrikta BiH.\nGradonačelnik Brčko distrikta BiH Siniša Milić čestitao je pripadnicima ove institucije jubilej ističući da Policija Brčko distrikta BiH predanim radom osigurava bezbjednost stanovnika distrikta Brčko na visokom nivou svih godina svog postojanja.\nOvogodišnji Police fest svečano je otvorio šef Policije Brčko distrikta BiH Goran Pisić. On je ovom prilikom izrazio zahvalnost pripadnicima Policije kao i građanima za svu podršku koju su pružili za stvaranje sigurnog ambijenta u Brčkom.\nU muzičko-scenskom programu učestvovali su mališani obdaništa „Naša djeca“, „Pčelica Maja“, „Bambi“ i „Evlad“, plesni klub „Ritam“ iz Srpca, kao i mažoretkinje grada Vukovara.\nPred prisutnim građanima prodefilovali su i uniformisani policijski službenici.\nNa Police festu sa svojim izložbenim eksponatima učestvuju: Policija Brčko distrikta BiH, Direkcija za koordinaciju policijskih tijela, Ministarstvo unutrašnjih poslova Republike Srpske, Ministarstvo unutrašnjih poslova Tuzlanskog kantona, Crveni krst/križ Brčko te nekoliko privatnih kompanija.


Hidrogradnja bi mogla ostati i bez jedinog projekta koji izvodi na vijaduktu Briješće\nNaslovnica NAJNOVIJE Privreda Hidrogradnja bi mogla ostati i bez jedinog projekta koji izvodi na vijaduktu...\nSarajevo – Na projektu bilo angažirano i do 170 radnika Hidrogradnje.\nZbog kašnjenja u izvođenju radova, blokada i nezakonitog štrajka koji je započeo 30. septembra, postoji mogućnost da Hidrogradnja ostane i bez jedinog projekta koji izvodi na Vijaduktu Briješće, vrijednog desetak miliona KM, na kojem je angažirana u svojstvu podizvođača radova, saopćili su Uprava i Nadzorni odbor Hidrogradnje d.d. Sarajevo.\n– Bitno je kazati da je Uprava Društva javno i pojedinačno pozivala radnike da se vrate na posao i da ne prekidaju rad na projektu Vijadukt Briješće te tražila da se omogući bar minimum poslova u pogonima Sigma, Hadžići i Grebenu – navodi se u saopćenju.\nZbog novonastale situacije i nezakonitog nastavka štrajka Uprava i Nadzorni odbor navode da nisu u stanju preuzeti odgovornost za imovinu i državni kapital, budući da je grupa radnika okupljena oko predstavnika sindikata radnika Redžepa Tufekčića, Miralema Terze i Selima Salamovića u petak, 8. novembra, na silu preuzela zgradu Direkcije čime je onemogućena bilo kakva poslovna aktivnost Uprave i uposlenika Direkcije.\nU saopćenju se dodaje da je tog dana grupa štrajkača, uz prijetnje, te primjenu sile, istjerala iz poslovne zgrade Direkcije cijeli rukovodni kadar.\nUprava i Nadzorni odbor Hidrogradnje navode da od petka, 8. novembra niko od kadrova te kompanije, inžinjera, ekonomista, pravnika i drugih uposlenika koji nisu učesnici štrajka, nije u mogućnosti izvršavati svoje radne obaveze u poslovnoj zgradi Direkcije, u kojoj se trenutno nalaze štrajkači okupljeni oko predstavnika sindikata radnika Redžepa Tufekčića, Miralema Terze i Selima Salamovića.\n– Stoga se pozivaju Tužilaštvo Kantona, kao i resorno federalno ministarstvo i Vlada FBiH da hitno donesu odluke u kom pravcu će se riješavati situacija u i oko Hidrogradnje jer se radi o pravnom i fizičkom nasilju koje provodi grupa radnika okupljenih oko čelnika sindikata, dok većina radnika i dalje želi da se vrati na svoja radna mjesta, međutim zbog vlastite sigurnosti, prijetnji i blokada nisu to u mogućnosti – kaže se u saopćenju.